title: Id-direttiva tal-parlament ewropew u tal-kunsill 2002/15/KE tal-11 ta’ Marzu 2002 dwar l-organizzazzjoni tal-ħin tax-xogħol ta’ ħaddiema li jwettqu attivitajiet mobbli tat-trasport fit-toroq

text:
Avviż Legali Importanti

|

32002L0015

Official Journal L 080 , 23/03/2002 P. 0035 - 0039

		Id-Direttiva tal-Parlament Ewropew u tal-Kunsill 2002/15/KEtal-11 ta’ Marzu 2002dwar l-organizzazzjoni tal-ħin tax-xogħol ta’ ħaddiema li jwettqu attivitajiet mobbli tat-trasport fit-toroqIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u partikolarment Artikolu 71 u Artikolu 137(2) tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],B’segwiment tal-konsultazzjonijiet tal-Kumitat tar-Reġjuni,Filwaqt li jaġixxu bi qbil mal-proċedura stabbilita f’Artikolu 251 tat-Trattat [3], u fid-dawl tat-test konġunt approvat mill-Kumitat tal-Konċiljazzjoni nhar is-16 ta’ Jannar 2002,Billi:(1) Ir-Regolament tal-Kunsill (KEE) Nru 3820/85 ta’ l-20 ta’ Diċemrbu 1985 dwar l-armonizzazzjoni ta’ ċerta leġislazzjoni soċjali li tirrigwardja t-trasport fit-toroq [4] li jistabbilixxi regoli komuni dwar il-ħinijiet tas-sewqan u l-perjodi ta’ mistrieħ għas-sewwieqa; dak ir-Regolament ma jkoprix l-aspetti l-oħra tal-ħin tax-xogħol tat-trasport fit-toroq.(2) Id-Direttiva tal-Kunsill 93/104/KE tat-23 ta’ Novembru 1993 li tikkonċerna ċerti aspetti ta’ l-organizzazzjoni tal-ħinijiet tax-xogħol [5] tagħmilha possibbli li tadotta ħtiġijiet aktar speċifiċi għall-organizzazzjoni tal-ħin tax-xogħol. Billi tkun imfakkra n-natura settorjali ta’ din id-Direttiva, id-dispożizzjonijiet tagħha jieħdu preċedenza fuq id-Direttiva 93/104/KE permezz ta’ Artikolu 14 tagħha.(3) Minkejja n-negozjati intensivi bejn is-sieħba soċjali, ma kienx possibbli li jintlaħaq ftehim dwar is-suġġett ta’ ħaddiema mobbli tat-trasport fit-toroq.(4) Huwa għalhekk meħtieġ li jkunu stabbiliti serje ta’ dispożizzjonijiet aktar speċifiċi li jikkonċernaw is-sigħat tax-xogħol tat-trasport fit-toroq intiżi biex jassiguraw is-sigurtà tat-trasport u s-saħħa u s-sigurtà tal-persuni involuti.(5) La darba l-objettivi ta’ l-azzjoni proposta ma jistgħux ikunu suffiċjentement milħuqa mill-Istati Membri u għalhekk jistgħu, minħabba l-iskala u l-effetti ta’ l-azzjoni proposta, ikunu akkwistati aħjar fil-livell tal-Komunità, il-Komunità tista’ tadotta miżuri, bi qbil mal-prinċipju ta’ sussidjarjetà kif stabbilit f’Artikolu 5 tat-Trattat. Bi qbil mal-prinċipji ta’ proporzjonalità, kif stabbilita f’dak l-Artikolu, din id-Direttiva ma tmurx lil hinn minn dak li huwa meħtieġ sabiex ikunu milħuqa dawk l-objettivi.(6) L-iskop ta’ din id-Direttiva jkopri biss ħaddiema mobbli impjegati minn impriżi tat-trasport stabbiliti fi Stat Membru li jipparteċipa fl-attivitajiet tat-trasport mobbli fit-toroq li huma koperti bir-Regolament (KEE) Nru 3820/85 jew, f’nuqqas ta’ dak, mill-ftehim Ewropew li jikkonċerna x-xogħol ta’ ekwipaġġi ta’ vetturi ingaġġati fit-trasport internazzjonali fit-toroq (AETR).(7) Għandu jkun magħmul ċar li dawk il-ħaddiema mobbli esklużi mill-iskop ta’ din id-Direttiva, apparti minn dawk is-sewwieqa li jaħdmu għal rashom, jibbenefikaw mill-protezzjoni bażika kif hemm provvediment dwarha fid-Direttiva 93/104/KE. Dik il-protezzjoni bażika tinkludi r-regoli eżistenti dwar serħan adegwat, il-medja ta’ siegħat massimi f’ġimgħa ta’ xogħol, il-btajjel annwali u ċerti dispożizzjonijiet bażiċi għal ħaddiema matul il-lejl, inkluż l-assessjar tas-saħħa.(8) Billi s-sewwieqa li jaħdmu għal rashom huma inklużi fl-iskop tar-Regolament (KEE) Nru 3820/85 imma esklużi minn dak tad-Direttiva 93/104/KE, dawn għandhom ikunu esklużi fuq bażi temporanja mill-iskop ta’ din id-Direttiva bi qbil mad-dispożizzjonijiet ta’ Artikolu 2(1).(9) Id-definizzjonijiet użati f’din id-Direttiva m’għandhomx jikkostitwixxu preċedent għal regolamenti oħra tal-Komunità dwar il-ħin tax-xogħol.(10) Sabiex titjieb is-sigurtà tat-toroq, ikun ipprevenut it-tgħawwiġ tal-kompetizzjoni u tiggarantixxi s-sigurtà u s-saħħa tal-ħaddiema mobbli koperti b’din id-Direttiva, dawn ta’ l-aħħar għandhom ikunu jafu eżattament liema perjodi huma ddedikati għall-attivitajiet tat-trasport fit-toroq li jikkostitwixxu l-ħin tax-xogħol u li mhumiex u għalhekk huma meqjusa li huma ħinijiet ta’ waqfien, ħinijiet ta’ serħan jew perjodi ta’ disponibbiltà. Dawn il-ħaddiema għandhom ikunu mogħtija l-perjodi minimi ta’ serħan ta’ kull jum u ta’ kull ġimgha, u waqfiet adekwati. Huwa wkoll meħtieġ li jitqiegħed limitu massimu fuq in-numru ta’ sigħat tax-xogħol matul kull ġimgha.(11) Ir-riċerka kienet uriet li l-ġisem uman huwa aktar sensittiv matul il-lejl għal disturbi ambjentali u wkoll għal ċerti tipi tqal ta’ organizzazzjoni u li perjodi twal ta’ xogħol matul il-lejl jistgħu jkunu ta’ detriment għas-saħħa ta’ ħaddiema u jistgħu jipperikolaw is-sigurtà tagħhom u wkoll is-sigurtà ġenerali tat-toroq.(12) Bħala konsegwenza, hemm ħtieġa biex ikunu llimitat t-tul tal-perjodi ta’ xogħol matul il-lejl u biex ikun hemm provediment li sewwieqa professjonali li jaħdmu matul il-lejl għandhom jirċievu kumpens xieraq għall-attività tagħhom u li m’għandhomx ikunu żvantaġġati f’dak li jirrigwarda l-opportunitajiet ta’ taħriġ.(13) Dawk li jimpjegaw għandhom iżommu dettalji ta’ waqtiet meta l-medja massima tal-ġimgħa tax-xogħol kif applikabbli għal-ħaddiema mobbli tkun misbuqa.(14) Id-dispożizzjonijiet tar-Regolament (KEE) Nru 3820/85 dwar il-ħin tas-sewqan fit-trasport internazzjonali u nazzjonali ta’ pasiġġieri, apparti milli s-servizzi regolari, għandhom jibqgħu applikabbli.(15) Il-Kummissjoni għandha tissorvelja l-implimentazzjoni ta’ din id-Direttiva u l-iżviluppi f’dan il-qasam fl-Istati Membri u tippreżenta rapport lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni dwar l-applikazzjoni tar-regoli u l-konsegwenzi tad-dispożizzjonijiet dwar ix-xogħol matul il-lejl.(16) Huwa meħtieġ li jkun hemm provvediment li ċerti dispożizzjonijiet jistgħu jkunu suġġetti għal derogi adottati, skond iċ-ċirkostanzi, mill-Istati Membri jew miż-żewġ naħat ta’ l-industrija. Bħala regola ġenerali, fil-każ ta’ deroga, il-ħaddiema kkonċernati għandhom jingħataw perjodi kompensatorji ta’ mistrieħ,ADOTTAW DIN ID-DIRETTIVA:Artikolu 1GħanL-għan ta’ din id-Direttiva għandu jkun li jistabbilixxi l-ħtiġijiet minimi b’relazzjoni ma’ l-organizzazzjoni tal-ħinijiet tax-xogħol sabiex tittejjeb il-protezzjoni tas-saħħa u tas-sigurtà ta’ persuni li jwettqu attivitajiet mobbli tat-trasport fit-toroq u biex tittejjeb is-sigurtà tat-triq u biex jitqabblu l-kondizzjonijiet tal-kompetizzjoni.Artikolu 2Firxa1. Din id-Direttiva għandha tapplika għal-ħaddiema mobbli impjegati minn impriżi stabbiliti fi Stat Membru, li jipparteċipaw fl-attivitajiet tat-trasport fit-toroq koperti bir-Regolament (KEE) Nru 3820/85 jew, f’nuqqas ta’ dak, bil-ftehim AETR.Mingħajr preġudizzju għad-dispożizzjonijiet tas-subparagrafu segwenti, din id-Direttiva għandha tapplika għal sewwieqa li jaħdmu għal rashom mit-23 ta’ Marzu 2009.Mhux aktar tard minn sentejn qabel din id-data, il-Kummissjoni għandha tippreżenta rapport lill-Parlament Ewropew u lill-Kunsill. Dan ir-rapport għandu janalizza l-konsegwenzi ta’ l-esklużjoni tas-sewwieqa li jaħdmu għal rashom mill-iskop ta’ din id-Direttiva fir-rigward tas-sigurtà fit-toroq, il-kondizzjonijiet tal-kompetizzjoni, l-istruttura tal-professjoni kif ukoll l-aspetti soċjali. Iċ-ċirkostanzi f’ kull Stat Membru li jirrigwardaw l-istruttura ta’ l-industrija tat-trasport u l-ambjent tax-xogħol tal-professjoni tat-trasport fit-toroq għandhom ikunu meqjusa. Fuq il-bażi ta’ dan ir-rapport, il-Kummissjoni għandha tippreżenta proposta, li l-għan tagħha jista jkun, skond kif xieraq, jew:- li jelenka l-modalitajiet għall-inklużjoni tas-sewwieqa li jaħdmu għal rashom fi ħdan l-iskop tad-Direttiva fir-rigward ta’ ċerti sewwieqa li jaħdmu għal rashom li ma jipparteċipawx fl-attivitajiet tat-trasport fit-toroq fl-Istati Membri l-oħrajn u li huma suġġetti għal-limitazzjonijiet lokali għal raġunijiet objettivi, bħalma huma lokalitajiet periferiċi, distanzi twal interni u partikolarment l-ambjent kompetittiv, jew- li ma jkunux inklużi s-sewwieqa li jaħdmu għal rashom fl-iskop ta’ din id-Direttiva.2. Id-dispożizzjonijiet tad-Direttiva 93/104/KE għandhom ikunu applikabbli għall-ħaddiema mobbli esklużi mill-iskop ta’ din id-Direttiva.3. Sal-limiti li din id-Direttiva jkun fiha dispożizzjonijiet aktar speċifiċi f’dak li jirrigwarda l-ħaddiema mobbli li jwettqu attivitajiet ta’ trasport fit-toroq, għandha, permezz ta’ Artikolu 14 tad-Direttiva 93/104KE, tieħu preċedenza fuq id-dispożizzjonijiet relevanti ta’ dik id-Direttiva.4. Din id-Direttiva għandha tissupplimenta d-dispożizzjonijiet tar-Regolament (KEE) Nru 3820/85 u, meta meħtieġ, tal-Ftehim AETR, li jieħdu preċedenza fuq id-dispożizzjonijiet ta’ din id-Direttiva.Artikolu 3DefinizzjonijietGħall-għanijiet ta’ din id-Direttiva:(a) "ħin tax-xogħol" għandu jfisser:1. fil-każ ta’ ħaddiema mobbli: il-ħin mill-bidu sat-tmiem tax-xogħol, li matulu l-ħaddiem mobbli jkun fil-post tax-xogħol tiegħu, għad-dispożizzjoni ta’ min jimpjegah u jeżerċita l-funzjonijiet jew l-attivitajiet tiegħu, jiġifieri:- il-ħin iddedikat għall-attivitajiet kollha tat-trasport fit-toroq. Dawn l-attivitajiet huma, partikolarment, dawn li ġejjin:(i) sewqan;(ii) it-tagħbija u l-ħatt;(iii) l-għajnuna lill-passiġġieri biex jitilgħu u jinżlu minn fuq il-vettura;(iv) it-tindif u l-manteniment tekniku;(v) ix-xogħol l-ieħor kollu intiż biex jassigura s-sigurtà tal-vettura, it-tagħbija u l-pasiġġieri tagħha jew biex jitwettqu l-obbligazzjonijiet legali jew regolatorji direttament marbuta ma’ l-operazzjoni speċifika tat-trasport li tkun isseħħ, inkluż il-monitoraġġ tat-tagħbija u l-ħatt, il-formalitajiet amministrattivi mal-pulizija, id-dwana, l-uffiċjali ta’ l-immigrazzjoni, eċċ.,- il-ħinijiet li matulhom hu ma jkunx jista’ jiddisponi b’libertà mill-ħin tiegħu u jkun meħtieġ li jkun preżenti fil-post tax-xogħol tiegħu, lest biex jibda bix-xogħol normali, b’ċerti doveri assoċjati billi jkun fuq ix-xogħol, partikolarment matul perjodi ta’ stennija għat-tagħbija u l-ħatt meta t-tul ta’ żmien għal dawn ma jistgħax ikun previst bil-quddiem, jiġifieri jew qabel it-tluq jew immedjatament qabel il-bidu attwali tal-perjodu f’dak il-każ, permezz tal-kondizzjonijiet ġenerali negozzjati bejn is-sieħba soċjali u/jew permezz tat-termini tal-leġislazzjoni ta’ l-Istati Membri;2. fil-każ ta’ sewwieqa li jaħdmu għal rashom, l-istess definizzjoni għandha tkun tapplika wkoll għall-ħin mill-bidu sat-tmiem tax-xogħol, li matulu is-sewwieq li jaħdem għal rasu jkun fil-post tax-xogħol tiegħu, għad-dispożizzjoni tal-klijent u jeżerċita l-funzjonijiet jew l-attivitajiet tiegħu apparti minn xogħol amministrattiv ġenerali li ma jkunx marbut direttament ma’ l-operazzjoni speċifika tat-trasport li tkun isseħħ.Il-ħinijiet tal-waqfien li hemm referenza dwarhom f’Artikolu 5, il-ħinijiet ta’ serħan li hemm referenza dwarhom f’Artikolu 6 u, mingħajr preġudizzju għal-leġislazzjoni ta’ l-Istati Membri jew tal-ftehim bejn is-sieħba soċjali li jipprovdu għal perjodi bħal dawn għandhom ikunu kkompensati jew illimitati, il-perjodi ta’ disponibbiltà li hemm referenza dwarhom f’ (b) ta’ dan l-Artikolu, għandhom ikunu esklużi mill-ħin tax-xogħol;(b) "perjodi ta’ disponibbiltà" għandhom ifissru:- perjodi apparti minn dawk li jirrigwardaw il-ħinijiet ta’ waqfien u l-ħinijiet ta’ serħan li matulhom il-ħaddiem mobbli ma jkunx meħtieġ li jibqa’ fil-post tax-xogħol tiegħu, imma li jrid ikun disponibbli biex iwieġeb għal xi sejħa biex jibda jew ikompli bis-sewqan jew li jwettaq xi xogħol ieħor. Partikolarment perjodi bħal dawn ta’ disponibbiltà għandhom jinkludu perjodi li matulhom il-ħaddiem mobbli jkun jakkumpanja vettura li tkun qiegħda tiġi ttrasportata minn xi vapur jew ferrovija kif ukoll il-perjodi ta’ stennija fil-fruntieri u dawk minħabba l-projbizzjonijiet tat-traffiku.Dawn il-perjodi u t-tul previst tagħhom għandhom ikunu magħrufa bil-quddiem mill-ħaddiem mobbli, jiġifieri jew qabel it-tluq jew inkella immedjetament qabel il-bidu attwali tal-perjodu f’dak il-każ, jew permezz tal-kondizzjonijiet ġenerali nnegozjati mis-sieħba soċjali u/jew permezz tat-termini tal-leġislazzjoni ta’ l-Istati Membri,- għal ħaddiema mobbli li jsuqu f’ team, il-ħin mgħoddi bil-qiegħda ma ġenb is-sewwieq jew fil-couchette waqt li l-vettura tkun miexja;(ċ) "il-post tax-xogħol" għandu jfisser:- il-lokalità tal-post ewlieni tan-negozju ta’ l-impriża li għaliha l-persuni li jwettqu l-attivitajiet mobbli tagħhom ta’ trasport fit-toroq iwettqu d-doveri tagħhom, flimkien mal-postijiet sussidjarji varji tan-negozju independentement minn jekk dawn ikunux illokalizzati fl-istess post bħall-uffiċju ewlieni jew tal-post ewlieni tan-negozju,- il-vettura li l-persuna li jwettaq l-attivitajiet mobbli tat-trasport fit-triq ikun juża meta jwettaq id-doveri tiegħu, u- xi post ieħor li fih l-attivitajiet konnessi mat-trasport ikunu mwettqa;(d) "ħaddiem mobbli" għandu jfisser kwalunkwe ħaddiem li jifforma parti minn persunal vjaġġanti, inklużi dawk waqt it-taħriġ u l-apprentisti, li jkunu fis-servizz ta’ impriża li topera servizzi tat-trasport għall-passiġġieri jew għall-merkanzija bit-triq għal kiri jew għall-qligħ jew għall-akkont tiegħu;(e) "sewwieq li jaħdem għal rasu" għandu jfisser kwalunkwe bniedem li l-okkupazzjoni ewlenija tiegħu hija li jittrasporta passiġġieri jew merkanzija fir-toroq għall-kiri jew għall-qligħ fil-qofol tat-tifsira tal-leġislazzjoni tal-Komunità permezz tal-koperta ta’ liċenzja tal-Komunità jew ta’ xi awtorizzazzjoni professjonali oħra biex iwettaq it-trasport imsemmi qabel, li huwa intitolat li jaħdem għal rasu u li mhux marbut ma’ xi ħadd li jimpjegah b’kuntratt ta’ impieg jew b’xi tip ieħor ta’ relazzjoni b’ġerarkija tax-xogħol, li huwa liberu li jorganizza l-attivitajiet relevanti tax-xogħol, li l-introjtu tiegħu jiddependi direttament mill-profitti magħmula u li għandu l-libertà li, individwalment jew permezz ta’ kooperazzjoni bejn sewwieqa li jaħdmu għal rashom, ikollu relazzjonijiet kummerċjali ma diversi klijenti.Għall-iskopijiet ta’ din id-Direttiva, dawk is-sewwieqa li ma jissodisfawx dawn il-kriterji għandhom ikunu suġġetti għall-istess obbligazzjonijiet u jibbenefikaw mill-istess drittijiet bħal dawk li hemm provvediment dwarhom għall-ħaddiema mobbli b’din id-Direttiva;(f) "persuna li twettaq attivitajiet mobbli tat-trasport fit-triq" għandha tfisser kwalunkwe ħaddiem mobbli jew xufier li jaħdem għal rasu li jwettaq attivitajiet bħal dawn;(ġ) "ġimgħa" għandha tfisser il-perjodu bejn is-siegħa 00.00 ta’ nhar tat-Tnejn u s-siegħa 24.00 ta’ nhar ta’ Ħadd;(ħ) "ħin ta’ bil-lejl" għandu jfisser il-perjodu ta’ mill-anqas erba’ siegħat, kif definit bil-liġi nazzjonali, bejn is-siegħa 00.00 u s-siegħa 07.00;(i) "xogħol ta’ bil-lejl" għandu jfisser kwalunkwe xogħol imwettaq matul il-ħin tal-lejl.Artikolu 4Ħin massimu ta’ xogħol matul ġimgħaL-Istati Membri għandhom jieħdu l-miżuri kollha meħtieġa sabiex jassiguraw li:(a) il-medja tal-ħin tax-xogħol ta’ kull ġimgħa ma jeċċedix it-48 siegħa. Il-ħin massimu tax-xogħol ta’ kull ġimgħa jista’ jkun estiż għal 60 siegħa biss jekk, matul erba xhur, medja ta’ 48 siegħa fil-ġimgħa ma jinqabżux. Ir-raba’ u l-ħames subparagrafi ta’ Artikolu 6(1) tar-Regolament (KEE) Nru 3820/85 jew, fejn meħtieġ, ir-raba subparagrafu ta’ Artikolu 6(1) tal-Ftehim AETR għandhom jieħdu preċedenza fuq din id-Direttiva, sal-limitu li x-xufiera kkonċernati ma jeċċedux il-medja tal-ħin tax-xogħol ta’ 48 siegħa kull ġimgha matul erba’ xhur;(b) il-ħin tax-xogħol għal diversi employers huwa s-somma tas-siegħat tax-xogħol. Min jimpjega għandu jitlob lill-ħaddiem mobbli konċernat akkont bil-miktub tal-ħin maħdun għal xi employers ieħor. Il-ħaddiem mobbli għandu jipprovdi din l-informazzjoni bil-miktub.Artikolu 5Waqfien1. L-Istati Membri għandhom jieħdu l-miżuri kollha meħtieġa biex jassiguraw li, mingħajr preġudizzju għal-livell ta’ protezzjoni pprovdut bir-Regolament (KEE) Nru 3820/85 jew, f’nuqqas ta’ dak, bil-Ftehim AETR, persuni li jwettqu attivitajiet mobbli ta’ trasport fit-triq, mingħajr preġudizzju għal Artikolu 2(1), fl-ebda ċirkostanzi ma jeċċedu aktar minn sitt sigħat konsekuttivi mingħajr waqfien. Il-ħin tax-xogħol għandu jkun interrott b’waqfien ta’ mill-anqas 10 minuti, jekk is-sigħat totali tax-xogħol ikunu bejn sitta u disa’ sigħat, u mill-anqas 45 minuta, jekk is-sigħat totali tax-xogħol ikunu aktar minn disa sigħat.2. Il-waqfien jista’ jkun sud-diviż f’perjodi ta’ mill-anqas 15 il-minuta l-wieħed.Artikolu 6Perjodi ta’ serħanGħall-iskopijiet ta’ din id-Direttiva, apprentisti u dawk li jkunu qegħdin jitħarrgu għandhom ikunu koperti bl-istess dispożizzjonijiet dwar il-ħin tas-serħan bħall-ħaddiema mobbli l-oħra permezz tar-Regolament (KEE) Nru 3820/85 jew, f’nuqqas ta’ dak, bil-Ftehim AETR.Artikolu 7Xogħol ta’ bil-lejl1. L-Istati Membri għandhom jieħdu l-miżuri kollha meħtieġa sabiex jassiguraw li:- jekk xogħol ta’ bil-lejl ikun imwettaq, il-ħin totali ta’ kull jum ma jeċċedix għaxar sigħat f’kull perjodu ta’ 24 siegħa,- kumpens għal xogħol bil-lejl jingħata bi qbil mal-miżuri leġislattivi nazzjonali, ftehim kollettiv, ftehim bejn iż-żewġ naħat ta’ l-industrija u/jew il-prattika nazzjonali, bil-kundizzjoni li kumpens ta’ dan it-tip ma jkunx possibbli li jipperikola s-sigurtà tat-triq.2. Sat-23 ta’ Marzu 2007, il-Kummissjoni għandha, fil-qafas tar-rapport li hija tħejji bi qbil ma’ Artikolu 13(2), tevalwa l-konsegwenzi tad-dispożizzjonijiet stabbiliti fil-paragrafu 1 ta’ hawn fuq. Il-Kummissjoni għandha, jekk meħtieġ, tissottometti proposti xierqa flimkien ma dak ir-rapport.3. Il-Kummissjoni għandha tippreżenta proposti għal Direttiva li jkun fiha dispożizzjonijiet li jirrigwardaw it-taħriġ ta’ xufiera professjonali, inklużi dawk li jwettqu xogħol ta’ matul il-lejl, u li tistabbilixxi l-prinċipji ġenerali għal taħriġ bħal dan.Artikolu 8Derogi1. Derogi minn Artikoli 4 u 7 jistgħu, għal raġunijiet objettivi u tekniċi jew għal raġunijiet li jikkonċernaw l-organizzazzjoni tax-xogħol, ikunu adottati permezz ta’ ftehim kollettiv, ftehim bejn is-sieħba soċjali, u jekk dan ma jkunx possibbli, b’liġijiet, regolament jew dispożizzjonijiet amministrattivi basta li jkun hemm konsultazzjoni mar-rappreżentanti ta’ min iħaddem u l-ħaddiema kkonċernati u li jsiru sforzi biex jinkoraġixxu l-forom kollha ta’ djalogu soċjali.2. Ix-xelta għal deroga minn Artikolu 4 ma tistax tirriżulta fl-istabbiliment ta’ perjodu ta’ referenza li jeċċedi sitt xhur, għall-kalkolazzjoni tal-medja massima tal-ħin tax-xogħol ta’ kull ġimgħa ta’ tmienja u erbgħin siegħa.Artikolu 9Informazzjoni u reġistrazzjoni tal-fattiL-Istati Membri għandhom jassiguraw li:(a) ħaddiema mobbli jkunu infurmati bil-ħtiġijiet relevanti, nazzjonali, ir-regoli interni ta’ l-impriża u l-ftehim bejn iż-żewġ naħat ta’ l-industrija, partikolarment ftehim kollettiv u xi ftehim tal-kumpannija, milħuqa fuq il-bażi ta’ din id-Direttiva, mingħajr preġudizzju għad-Direttiva tal-Kunsill 91/533/KEE ta’ l-14 ta’ Ottubru 1991 dwar l-obbligazzjonijiet ta’ min iħaddem biex jinforma lill-impjegati bil-kondizzjonijiet applikabli għal kuntratt jew għar-relazzjonijiet ta’ l-impieg [6];(b) mingħajr preġudizzju għal Artikolu 2(1), il-ħinijiet tax-xogħol għal persuni li jwettqu attivitajiet mobbli tat-trasport bit-triq ikunu reġistrati. Ir-records għandhom jinżammu mill-anqas għal sentejn wara t-tmiem tal-perjodu kopert. Dawk li jimpjegaw għandhom ikunu responsabbli li jżommu dettalji tal-ħin maħdum minn ħaddiema mobbli. Dawk li jimpjegaw għandhom, fuq talba, jipprovdu lill-ħaddiema mobbli b’kopji tad-dettalji tas-sigħat maħduma.Artikolu 10Dispożizzjonijiet l-aktar favorevoliDin id-Direttiva m’għandhiex taffettwa d-dritt ta’ l-Istati Membri li japplikaw jew li jintroduċu liġijiet, regolamenti jew dispożizzjonijiet amministrattivi aktar favorevoli għall-protezzjoni tas-saħħa u s-sigurtà ta’ persuni li jwettqu attivitajiet mobbli tat-trasport fit-triq, jew tad-dritt tagħhom li jiffaċilitaw jew li jippermettu l-applikazzjoni ta’ ftehim kollettiv jew ta’ ftehim oħrajn konklużi bejn iż-żewġ naħat ta’ l-industrija li huma aktar favorevoli għall-protezzjoni tas-saħħa u s-sigurtà ta’ ħaddiema mobbli. L-implimentazzjoni ta’ din id-Direttiva m’għandhiex tikkostitwixxi bażi valida għal tnaqqis tal-livell ġenerali ta’ protezzjoni mogħtija lill-ħaddiema li jirreferi għalihom Artikolu 2(1).Artikolu 11PenalitajietL-Istati Membri għandhom jistabbilixxu sistema ta’ penalitajiet għal ksur tad-dispożizzjonijiet nazzjonali adottati bis-saħħa ta’ din id-Direttiva u għandhom jieħdu l-miżuri meħtieġa biex jassiguraw li dawn il-penalitajiet ikunu applikati. Il-penalitajiet li ikun hemm provvediment dwarhom b’dan il-mod għandhom ikunu effettivi, proporzjonati u disswassivi.Artikolu 12Negozjati ma’ pajjiżi terziLa darba din id-Direttiva tidħol fis-seħħ, il-Kummissjoni għandha tibda negozjati mal-pajjiżi terzi relevanti bl-għan li jiġu applikati regoli ekwivalenti għal dawk stabbiliti b’din id-Direttiva dwar ħaddiema mobbli impjegati minn impriżi stabbiliti f’pajjiż terz.Artikolu 13Rapporti1. L-Istati Membri għandhom jirraportaw lejn il-Kummissjoni ta’ kull sentejn dwar l-implimentazzjoni ta’ din id-Direttiva, jindikaw il-veduti taż-żewġ naħat ta’ l-industrija. Ir-rapport għandu jasal għand il-Kummissjoni mhux aktar tard mit-30 ta’ Settembru li jsegwi d-data li fiha l-perjodu ta’ sentejn kopert bir-rapport ikun skada. Il-perjodu ta’ sentejn għandu jkun l-istess bħal dak li hemm referenza dwaru f’Artikolu 16(2) tar-Regolament (KEE) Nru 3820/85.2. Il-Kummissjoni għandha tipproduċi rapport ta’ kull sentejn dwar l-implimentazzjoni ta’ din id-Direttiva mill-Istati Membri u l-iżviluppi fil-qasam f’dan il-każ. Il-Kummissjoni għandha tibgħat dan ir-rapport lill-Parlament Ewropew, lill-Kunsill u lill-Kumitat Ekonomiku u Soċjali u lill-Kumitat tar-Reġjuni.Artikolu 14Dispożizzjonijiet Finali1. L-Istati Membri għandhom jadottaw il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sat-23 ta’ Marzu 2005 jew għandhom jassiguraw li ż-żewġ naħat ta’ l-industrija jkunu stabbilew il-miżuri meħtieġa permezz ta’ ftehim, l-Istati Membri jkunu obbligati li jieħdu l-passi kollha meħtieġa biex ikunu jistgħu jiggarantixxu r-riżultati imposti b’din id-Direttiva fi kwalunkwe waqt.Meta l-Istati Membri jadottaw il-miżuri li hemm referenza dwarhom fl-ewwel subparagrafu, għandhom ikollhom referenza għal din id-Direttiva jew għandhom ikunu akkumpanjati b’din ir-referenza fl-okkażżjoni tal-pubblikazzjoni uffiċjali tagħhom. Il-metodi ta’ kif issir din ir-referenza għandhom ikunu stabbiliti mill-Istati Membri.2. L-Istati Membri għandhom jikkomunikaw lejn il-Kummissjoni d-dispożizzjonijiet tal-liġi nazzjonali li huma jkunu adottaw jew li huma jadottaw fil-qasam kopert minn din id-Direttiva.3. L-Istati Membri għandhom jieħdu ħsieb li l-konsenjaturi, dawk li jieħdu ħsieb il-merkanzija, kuntratturi ewlenija, sub-kuntratturi u impriżi li jimpjegaw ħaddiema mobbli jkunu konformi mad-dispożizzjonijiet relevanti ta’ din id-Direttiva.Artikolu 15Dħul fis-seħħDin id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 16IndirizzatiDin id-Direttiva hija indirizzata lill-Istati Membri.Magħmula fi Brussel, fil-11 ta’ Marzu 2002.Għall-Parlament EwropewIl-PresidentP. CoxGħall-KunsillIl-PresidentJ. Piqué I Camps[1] ĠU Ċ 43, tas- 17.2.1999, p. 4.[2] ĠU Ċ 138, tat- 18.5.1999, p. 33.[3] L-Opinjoni tal-Parlament Ewropew ta’ l-14 ta’ April 1999 (ĠU Ċ 219, tat- 30.7.1999, p. 235), kif ikkonfermata nhar is-6 ta’ Mejju 1999 (ĠU Ċ 279, ta’ l- 1.10.1999, p.55), il-Pożizzjoni Komuni tal-Kunsill tat-23 ta’ Marzu 2001 (ĠU Ċ 142, tal- 15.5.2001, p. 24) u d-Deċiżjoni tal-Parlament Ewropew ta’ l-14 ta’ Ġunju 2001 (għadha mhix iubblikata fil-Ġurnal Uffiċjali). Id-Deċiżjoni tal-Parlament Ewropew tal-5 ta’ Frar 2003 u d-Deċiżjoni tal-Kunsill tat-18 ta’ Frar 2002.[4] ĠU L 370, tal-31.12.1985, p. 1.[5] ĠU L 307, tat-13.12.1993, p. 18. Id-Direttiva kif l-aħħar emendata bid-Direttiva 2000/34/KE tal-Parlament Ewropew u tal-Kunsill (ĠU L 195, ta’ l-1.8.2000, p. 41).[6] ĠU L 288, tat-18.10.1991, p. 32.--------------------------------------------------


title: Direttiva tal-kummissjoni 2008/65/KE tas- 27 ta’ Ġunju 2008 li temenda d-Direttiva 91/439/KEE dwar il-liċenzji tas-sewqan

text:
                  28.6.2008

                  MT

                  Il-Ġurnal Uffiċjali ta’ l-Unjoni Ewropea

                  L 168/36

            DIRETTIVA TAL-KUMMISSJONI 2008/65/KE
      tas-27 ta’ Ġunju 2008
      li temenda d-Direttiva 91/439/KEE dwar il-liċenzji tas-sewqan
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 91/439/KEE tad-29 ta' Lulju 1991 dwar il-liċenzji tas-sewqan (1), u b’mod partikolari l-Artikolu 7a(2) tagħha,
      Billi:

                  (1)

                  Il-lista tal-kodiċijiet kif deskritti fl-Anness I u Ia tad-Direttiva 91/439/KEE jeħtieġ li tiġi adattata.

                  (2)

                  Il-kodiċi Komunitarju 78, li jirristrinġi d-dritt li jinsaqu vetturi fi ħdan il-kategorija tal-liċenzja tas-sewqan għal vetturi bi trażmissjoni awtomatika biss, għandu jiġi emendat fid-dawl tal-progress tekniku u xjentifiku fil-qasam.

                  (3)

                  Ir-rekwiżiti minimi għal vetturi ta' l-eżami tas-sewqan kif stabbiliti fl-Anness II tad-Direttiva 91/439/KEE jeħtieġu li jiġu kkonformati mal-bidla fid-definizzjoni tal-kodiċi Komunitarja 78.

                  (4)

                  Ir-rekwiżiti minimi għat-testijiet tat-teorija u tal-prattika kif stabbiliti fl-Anness II tad-Direttiva 91/439/KEE għandhom jiġu rreveduti sabiex ir-rekwiżiti għat-testijiet jiġu jaqblu mad-domandi tat-traffiku ta' kuljum fir-rigward ta' l-użu tal-mini sabiex jittejjeb il-livell ta' sikurezza fit-toroq ta' dan l-element partikolari ta' l-infrastruttura tat-toroq.

                  (5)

                  Il-perjodi stabbiliti fil-punti 5.2 u 6.2.5 ta' l-Anness II tad-Direttiva 91/439/KEE rriżultaw inadegwati għall-implimentazzjoni sodisfaċenti tal-miżuri meħtieġa. Għandu jingħata perjodu supplimentari.

                  (6)

                  Id-Direttiva 91/439/KEE għandha għalhekk tiġi emendata skond dan.

                  (7)

                  Il-miżuri provduti f'din id-Direttiva huma skond l-opinjoni tal-Kumitat dwar il-liċenzji tas-sewqan,

            ADOTTAT DIN ID-DIRETTIVA:
      Artikolu 1
      Id-Direttiva 91/439/KEE hija emendata kif ġej:

                  (1)

                  Fl-Anness I, punt (2), fir-rigward tal-paġna 4 tal-liċenzja u fl-Anness I a, punt (2), fir-rigward tal-paġna 2 tal-liċenzja, punt (a) (12), il-kliem tal-kodiċi Komunitarju 10.02 għandhom jinbidlu b'dan li ġej:

                              “10.02.

                              Vetturi mingħajr pedala tal-klaċċ (jew, għall-kategoriji A jew A1, lieva ta’ l-ingranaġġ operata bl-idejn)”

                  (2)

                  Fl-Anness I, punt (2), fir-rigward tal-paġna 4 tal-liċenzja u fl-Anness I a, punt (2), fir-rigward tal-paġna 2 tal-liċenzja, punt (a) (12), il-kliem tal-kodiċi Komunitarju 78 għandhom jinbidlu b'dan li ġej:
                  78.   Validu biss għal vetturi mingħajr pedala tal-klaċċ (jew, għall-kategoriji A jew A1, lieva ta’ l-ingranaġġ operata bl-idejn)”

                  (3)

                  L-Anness II huwa emendat kif ġej:

                              (a)

                              Għandu jiżdied l-inċiż li ġej fil-punt 2.1.3:

                                          “—

                                          sewqan sikur fil-mini tat-triq”;

                              (b)

                              Fil-punt 5.1, it-tieni u t-tielet paragrafi għandhom jinbidlu b'dan li ġej:
                              “Jekk l-applikant jagħmel it-test tal-ħiliet u ta' l-imġiba fuq vettura mingħajr pedala tal-klaċċ (jew, għall-kategoriji A u A1, lieva ta’ l-ingranaġġ operata bl-idejn) dan għandu jiġi rreġistrat fuq kull liċenzja li tinħareġ fuq il-bażi ta' test bħal dan. Il-liċenzji b'din l-indikazzjoni għandhom ikunu validi biss għal vetturi mingħajr pedala tal-klaċċ (jew, għall-kategoriji A jew A1, lieva ta’ l-ingranaġġ operata bl-idejn).
                              “Vettura bi trażmissjoni awtomatika” tfisser vettura li ma għandhiex pedala tal-klaċċ (jew, għall-kategoriji A jew A1, lieva ta’ l-ingranaġġ operata bl-idejn).”

                              (ċ)

                              Fil-punt 5.2, l-aħħar paragrafu għandu jinbidel b'dan li ġej:
                              “Il-vetturi għat-testjiet tal-kategoriji B+E, C, C+E, C1, C1+E, D, D+E, D1 u D1+E li mhumiex konformi mal-kriterji minimi msemmija hawn fuq iżda li kienu jintużaw fid-data jew qabel id-data speċifikata fl-Artikolu 3 tad-Direttiva tal-Kummissjoni 2008/65/KE (*) jistgħu jibqgħu jintużaw sat-30 ta’ Settembru 2013. Ir-rekwiżiti marbuta mat-tagħbija li trid tinġarr minn dawn il-vetturi jistgħu jiġu implimentati mill-Istati Membri sat-30 ta’ Settembru 2013.

                                 (*)  ĠU L 168, 28.6.2008, p. 36.”"

                              (d)

                              Fit-tieni paragrafu tal-punt 6.2.5, il-kliem “ħames snin wara li din id-Direttiva tkun daħlet fis-seħħ” għandu jinbidel b’“sat-30 ta’ Settembru 2008”.

                              (e)

                              Fil-punti 6.3.8, 7.4.8 u 8.3.8 il-kelma “mini” għandha tiżdied mal-lista ta' karatteristiċi speċjali tat-toroq koperti.

            Artikolu 2
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex titħares din id-Direttiva sa mhux aktar tard mit-30 ta' Settembru 2008. Għandhom minnufih jgħarrfu lill-Kummissjoni dwar dan. Meta l-Istati Membri jadottaw dawk id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’tali referenza dakinhar tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir it-tali referenza.
      2.   L-Istati Membri għandhom jikkomunikaw lill-Kummissjoni t-testi tad-dispożizzjonijiet essenzjali tal-liġi nazzjonali li jadottaw fil-kamp irregolat minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmula fi Brussell, 27 ta’ Ġunju 2008.

               Għall-Kummissjoni

            Antonio TAJANI

               Viċi-President

         (1)  ĠU L 237, 24.8.1991, p. 1. Id-Direttiva kif emendata l-aħħar bid-Direttiva tal-Kunsill Nru 2006/103/KE (ĠU L 363, 20.12.2006, p. 344).


title: Is-seba’ Direttiva tal-Kummissjoni 96/45/KE tat-12 ta’ Lulju 1996 dwar il-metodi ta’ analiżi meħtieġa għall-kontroll tal-kompożizzjoni tal-prodotti kosmetiċiTest b’rilevanza għaż-ŻEE

text:
Avviż Legali Importanti

|

31996L0045

Official Journal L 213 , 22/08/1996 P. 0008 - 0015

		Is-seba’ Direttiva tal-Kummissjoni 96/45/KEtat-12 ta’ Lulju 1996dwar il-metodi ta’ analiżi meħtieġa għall-kontroll tal-kompożizzjoni tal-prodotti kosmetiċi(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-prodotti kosmetiċi [1], kif l-aħħar emendata bid-Direttiva 95/34/KEE [2], u b’mod partikolari l-Artikolu 8 tagħha,Billi d-Direttiva 76/768/KEE tipprovdi għall-ittestjar uffiċjali tal-prodotti kosmetiċi bil-għan li tiżgura li l-kondizzjonijiet stabbiliti bid-dispożizzjonijiet tal-Komunità dwar il-kompożizzjoni tal-prodotti kosmetiċi jiġu sodisfatti;Billi l-metodi ta’ analiżi kollha meħtieġa għandhom jiġu stabbiliti mill-iktar fis possibbli; billi ċerti metodi diġà ġew adottati fid-Direttivi tal-Kummissjoni 80/1335/KEE [3], kif emendati bid-Direttiva 87/143/KEE [4], 82/434/KEE [5], kif emendati bid-Direttiva 90/207/KEE [6], u bid-Direttivi tal-Kummissjoni 83/514/KEE [7], 85/490/KEE [8], 93/73/KEE [9] u 95/32/KE [10];Billi l-identifikazzjoni u d-determinazzjoni ta’ 2-phenoxyethenol, 1-phenoxypropan-2-ol, methyl, ethyl, propyl, butyl u benzyl 4-hydroxybenzoate fil-prodotti kosmetiċi jikkostitwixxu s-seba’ pass;Billi l-miżuri li għalihom hemm provdut f’din id-Direttiva huma skond l-opinjoni tal-Kumitat dwar l-addattament tad-Direttiva 76/768/KEE għall-progress tekniku,ADOTTAT DIN ID-DEĊIŻJONI:L-Artikolu 1L-Istati Membri għandhom jieħdu l-passi kollha meħtieġa biex jiżguraw li matul l-ittestjar uffiċjali ta’ prodotti kosmetiċi, l-identifikazzjoni u d-determinazzjoni ta’ 2-phenoxyethenol, 1-pneoxypropan-2-ol, methyl, ethyl, propyl, butyl u benzyl 4-hydroxybenzoate jitwettqu skond il-metodu deskritt fl-Anness.L-Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux iktar tard mit-30 ta’ Settembru 1997. Huma għandhom jinformaw minnufih lill-Kummissjoni b’dan.2. Meta l-Istati Membri jadottaw dawn id-dispożizzjonijiet, huma għandhom ikollhom referenza għal din id-Direttiva jew għandhom ikunu akkumpanjati b’tali riferenza fiż-żmien tal-pubblikazzjoni uffiċjali tagħhom. Il-proċedura għal referenza bħal din għandha tiġi adottata mill-Istati Membri.3. L-Istati Membri għandhom jikkomunikaw lill-Kummissjoni id-dispożizzjonijiet tal-liġi nazzjonali li huma jadottaw fil-qasam kopert minn din id-Direttiva.L-Artikolu 3Din id-Direttiva għandha tidħol fis-seħħ fl-20 jum mill-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmula fi Brussel, fit-2 ta’ Lulju 1996.Għall-KummissjoniEmma BoninoMembru tal-Kummissjoni[1] ĠU L 262, tas-27.9.1976, p. 169.[2] ĠU L 167, tat-18.7.1995, p. 19.[3] ĠU L 383, tal-31.12.1980, p. 27.[4] ĠU L 57, tas-27.2.1987, p. 56.[5] ĠU L 185, tat-30.6.1982, p. 1.[6] ĠU L 108, tat-28.4.1990, p. 92.[7] ĠU L 291, ta’ l-24.10.1983, p. 9.[8] ĠU L 295, tas-7.11.1985, p. 30.[9] ĠU L 231, ta’ l-14.9.1993, p. 34.[10] ĠU L 178, tat-28.7.1995, p. 20.--------------------------------------------------L-ANNESSIDENTIFIKAZZJONI U DETERMINAZZJONI TA’ 2-PHENOXYETHANOL, 1-PHENOXYPROPAN-2-OL, METHYL, ETHYL, PROPYL, BUTYL U BENZYL 4-HYDROXYBENZOATE FI PRODOTTI KOSMETIĊIA. IDENTIFIKAZZJONI1. Għan u qasam ta’ applikazzjoniDan il-metodu jispeċifika proċedura TLC li, f’kombinazzjoni mal-metodu ta’ determinazzjoni deskritt fis-Sezzjoni B, jippermetti l-identifikazzjoni ta’ 2-phenoxyethanol, 1-phenoxypropan-2-ol, methyl 4-hydroxybenzoate, ethyl 4-hydroxybenzoate, propyl 4-hydroxybenzoate, butyl 4-hydroxybenzoate u benzyl 4-hydroxybenzoate fi prodotti kosmetiċi.2. PrinċipjuIl-preservattivi huma estratti mill-kampjun kosmetiku aċidifat bl-aċetun. Wara l-filtrazzjoni, is-soluzzjoni ta’ l-aċetun hija mħallta bl-ilma, u f’sustanza alkalinika, l-aċidi grassi kif ukoll l-imluħa tal-kalċju tagħhom jissolidifikaw ruħhom. It-taħlita aċetun alkaliniku/ilma hija estratta bid-diethylether biex jitneħħew is-sustanzi lipofiliċi. Wara l-aċidifikazzjoni, l-priservattivi huma estratti bid-diethylether. Alikwott ta’ l-estratt tad-diethylether huwa spottjat fuq platt miksi b’saff irqiq ta’ ġel tas-silika. Wara l-iżvilupp tal-platt, il-kromotogramma miksuba hija osservata taħt dawl UV u viżwalizzata bl-użu ta’ reaġent ta’ Millon.3. Reaġenti3.1. ĠeneraliIr-reaġenti kollha użati għandhom ikunu ta’ purità analitika. L-ilma għandu jkun ilma iddistillat, jew ilma ta’ purità li tkun għallinqas ugwali.3.2. Aċetun.3.3. Diethylether3.4. n-Pentane3.5. Methanol3.6. Aċidu aċetiku, glaċjali3.7. Soluzzjoni ta’ l-aċidu idrokloriku, c(HCl)=4mol/l3.8. Soluzzjoni ta’ l-idrossidu tal-potassju, c(KOH)=4mol/l3.9. Kloru tal-kalċju diidrat (CaC12 - 2H2O)3.10. Reaġenti ta’ wiri (detection reagent): Ir-reaġent ta’ MillonIr-reaġent ta’ Millon (nitrat tal-Merkurju (II)) huwa soluzzjoni diġà ippreparata li hija disponibbli kummerċjalment (Fluka 69820).3.11. 2-Phenoxyethanol3.12. 1-Phenoxypropan-2-ol3.13. Methyl 4-hydroxybenzoate (methylparaben)3.14. Ethyl 4-hydroxybenzoate (ethylparaben)3.15. n-Propyl 4-hydroxybenzoate (propylparaben)3.16. n-Butyl 4-hydroxybenzoate (butylparaben)3.17. Benzyl 4-hydroxybenzoate (benzylparaben)3.18. Soluzzjonijiet ta’ riferenzaĦejji 0,1 % (m/V) soluzzjonijiet ta’ kull waħda mis-sustanzi ta’ riferenza 3.11, 3.12, 3.13, 3.14, 3.15, 3.16 u 3.17 f’methanol.3.19. Solvent ta’ żviluppĦallat 88 volum ta’ n-pentane (3.4) ma’ 12-il volum ta’ aċidu aċetiku glaċjali (3.6).4. ApparatApparat normali tal-laboratorju, u4.1. Banju ta’ l-ilma, li jkun jista’ jżomm temperatura ta’ 60 °C4.2. Tank ta’ l-iżvilupp (mhux allineat mal-karta filtru)4.3. Sors ta’ dawl ultravjola, 254 nm4.4. Platti b’saff irqiq, 20 ċm x 20 ċm, miksija minn qabel b’0,25 mm ta’ ġel tas-silika 60F254, b’żona ta’ konċentrazzjoni (Merck Nru 11798, Darmstadt jew ekwivalenti)4.5. Forn, li kapaċi jżomm sa 105 °C4.6. Hair dryer ta’ arja sħuna4.7. Roller taż-żebgħa tas-suf, ta’ tul ta’ bejn wieħed u ieħor 10 ċm, dijametru ta’ barra ta’ bejn wieħed u ieħor 3,5 ċm. Il-ħxuna tas-saff tas-suf għandha tkun minn 2 sa 3 mm. Ittrimmja s-suf jekk ikun meħtieġ.Ara n-nota taħt 5.24.8. Tubu tal-ħġieġ 50-ml b’tap bil-kamin4.9. Platt li jsaħħan ta’ l-elettriku b’kontrollur termostatiku tat-temperatura. Issettjar tat-temperatura: madwar 80 °C. Il-platt tas-sħana għandu jkun miksi bi pjanċa ta’ l-aluminju ta’ 20 ċm – 20 ċm u ħxuna ta’ madwar 6 mm, biex tinkiseb distrubuzzjoni tas-sħana uniformi.5. Proċedura5.1. Preparazzjoni tal-kampjunIżen madwar 1g ta’ kampjun f’tubu tal-ħġieġ 50-ml b’tapp bil-kamin (4.8) Żid 4 qatriet ta’ soluzzjoni ta’ aċidu idrokloriku (3.7) u 40 ml ta’ aċetun.Għal prodotti kosmetiċi bażiċi ħafna, bħal ngħidu aħna s-sapun tat-twaletta, għandhom jiġu miżjuda 20 qatra ta’ soluzzjoni ta’ aċidu idrokloriku. Agħlaq it-tubu, saħħan it-taħlita bil-mod sa madwar 60 °C biex tiffaċilita l-estrazzjoni tal-preservattivi fil-fażi ta’ l-aċetun u ħawwad b’saħħa għal minuta.Kejjel il-pH tas-soluzzjoni b’karta li tindika l-pH u aġġusta il-pH tas-soluzzjoni ≤ 3 ma’ soluzzjoni ta’ aċidu idrokloriku. Ħawwad b’saħħa mill-ġdid għal minuta.Berred is-soluzzjoni għal temperatura tal-kamra u iffiltra minn ġewwa karta filtru għal ġewwa flixkun koniku. Ittrasferixxi 20 ml tal-filtrat fi flixkun koniku ta’ 200-ml, żid 60 ml ilma u ħallat. Aġġusta il-pH tat-taħlita għal madwar 10 bl-idrossidu tal-potassju (3.8), bl-użu ta’ karta li tindika l-pH.Żid 1 g diidrat tal-klorur tal-kalċju (3.9) u ħawwad sewwa. iffiltra s-soluzzjoni minn ġewwa karta filtru f’lembut li jissepara ta’ 250-ml li jkun fih 75 ml diethylether u ħawwad sewwa għal minuta. Ħalli l-fażijiet jisseparaw u iġbor is-saff milwiem fi flixkun koniku ta’ 200-ml. Aġġusta il-pH tas-soluzzjoni għal madwar 2 bis-soluzzjoni ta’ l-aċidu idrokloriku, bl-użu ta’ karta li tindika l-pH. Sussegwentement, żid 10 ml diethylether u ħawwad sewwa għal minuta. Ħalli l-fażijiet biex jisseparaw u ttrasferixxi madwar 2 ml tas-saff tad-diethylether fil-kunjett tal-kampjun ta’ 5-ml.5.2. Il-kromatografija tas-saff irqiq (TLC)Poġġi platt tat-TLC (4.4) fuq platt ta’ l-aluminju imsaħħan (4.9). Applika 10 μ1 minn kull waħda mis-soluzzjonijiet ta’ riferenza (3.18) u 100 μ1 mis-soluzzjonijiet tal-kampjun (5.1) fuq linja tat-tluq fiż-żona ta’ konċentrazzjoni tal-platt tat-TLC.Jekk mixtieqa, tista’ tintuża ċirkolazzjoni ta’ arja biex tiffaċilita l-evaporazzjoni tas-solvent. Neħħi l-platt tat-TLC mill-platt tas-sħana u ħallih jibred sat-temperatura tal-kamra. Ittrasferixxi 100 ml tas-solvent ta’ żvilupp (3.19) fit-tank ta’ l-iżvilupp (4.2).Poġġi l-platt tat-TLC mal-ewwel fil-kumpartiment mhux saturat u żviluppa fit-temperatura tal-kamra sakemm il-parti ta’ quddiem tas-solvent tkun imxiet sa madwar 15-il ċm mil-linja bażi. Neħħi l-platt mit-tank ta’ żvilupp u nixxef f’ċirkolazzjoni ta’ arja sħuna permezz ta’ hair dryer ta’ l-arja sħuna.Eżamina l-platt taħt dawl UV (4.3) u mmarka l-pożizzjoni tat-tikek. Saħħan il-platt għal 30 minuta f’forn (4.5) f’100 °C biex tneħħi l-aċidu aċetiku żejjed. Ħares lejn il-preservattivi fil-kromatogramma bir-reaġent ta’ Millon (3.10), billi tgħaddas ir-roller taż-żebgħa (4.7) fir-reaġent u tgħaddih fuq il-platt tat-TLC sakemm ikun imxarrab kullimkien l-istess.Nota: Inkella, it-tikek jistgħu jiġu viżwalizzati bl-applikazzjoni attenta ta’ qatra mir-reaġent ta’ Millon fuq kull tikka mmarkata taħt dawl UV.Esters ta’ l-aċidu 4-hydroxybenzoic jidhru bħala tikek ħomor, 2-phenoxyethanol u 1-phenoxypropan-2-ol bħala tikek sofor. Innota, iżda, li l-aċidu 4-hydroxybenzoic innifsu, li jista’ jkun preżenti fil-kampjuni bħala preservattiv jew prodott ta’ dekompożizzjoni tal-parabens jidher ukoll bħala tikka ħamra. Ara 7.3 u 7.4.6. IdentifikazzjoniIkkalkula l-valur Rf għal kull tikka. Qabbel it-tikek miksuba mis-soluzzjoni tal-kampjun ma’ dawk tas-soluzzjonijiet ta’ referenza rigward il-valuri Rf tagħhom, l-imġieba tagħhom taħt radjazzjoni UV u l-kulur wara l-viżwalizzazzjoni. Agħmel konklużjonijiet preliminari dwar l-identità tal-priservattivi.Jekk jidher li jkun hemm parabens preżenti, għandha ssir il-proċedura HPLC deskritta fis-Sezzjoni B. Ikkombina r-riżultati mit-TLC u l-kromotografija likwida ta’ rendiment għoli (HPLC) biex tikkonferma l-preżenza tat-2-phenoxyethanol, l-phenoxypropan-2-ol u l-parabens.7. Rimarki7.1. Minħabba it-tossiċità tar-reaġent ta’ Millon, ikun aħjar li dan ir-reaġent jiġi applikat b’waħda mill-proċeduri deskritti. L-isprejjar mhuwiex rakkomandat.7.2. Kompożizzjonijiet oħra li jkun fihom il-gruppi tal-hydroxyl jistgħu ukoll jagħtu kuluri mar-reaġent ta’ Millon. Tabella tal-kuluri u tal-valuri Rf miksuba għal numru ta’ preservattivi li jużaw din il-proċedura tat-TLC tinsab fi: N. de Kruijf, M. A. H. Rijk, A. Prinato-Soetardhi u A. Schouten (1987): Determinazzjoni ta’ preservattivi fi prodotti kosmetiċi I: Il-proċedura kromatografika ta’ saff irqiq għall-identifikazzjoni ta’ priservattivi fi prodotti kosmetiċi (J.Chromatography 410, 395-411).7.3. Il-valuri Rf elenkati fit-tabelli segwenti jservu bħala indikazzjoni tal-valuri li jistgħu jkunu miksuba:Taħlita | hRi | Kulur |Aċidu 4-hydroxybenzoic | 11 | aħmar |Methylparaben | 12 | aħmar |Ethylparaben | 17 | aħmar |Propylparaben | 21 | aħmar |Butylparaben | 26 | aħmar |Benzylparaben | 16 | aħmar |2-phenoxyethanol | 29 | isfar |1-phenoxypropan-2-ol | 50 | isfar |7.4. Ma tinkiseb ebda separazzjoni għal aċidu 4-hydroxybenzoic u methylparaben, jew għal benzylparaben u ethylparaben. L-identifikazzjoni ta’ dawn il-kompożizzjonijiet għandha tiġi konfermata billi jsir il-metodu HPLC taħt is-Sezzjoni B u billi jitqabbel l-ħinijiet ta’ ritenzjoni miksubin mill-kampjun ma’ dawk l-istandards.B. DETERMINAZZJONI1. Għan u qasam ta’ applikazzjoniDan il-metodu jispeċifika proċedura għad-determinazzjoni ta’ 2-phenoxyethanol, 1-phenoxypropan-2-ol, methyl 4-hydroxybenzoate, ethyl 4-hydroxybenzoate, propyl 4-hydroxybenzoate, butyl 4-hydroxybenzoate u benzyl 4-hydroxybenzoate fi prodotti kosmetiċi.2. DefinizzjonijietL-ammonti ta’ priservattivi stabbiliti b’dan il-metodu huma mfissra bħala persentaġġ skond il-piż.3. PrinċipjuIl-kampjun huwa aċidifat billi jiżdied l-aċidu sulfuriku u mbagħad jitħalla f’taħlita ta’ ethanol u ilma. Wara li ssaħħan it-taħlita bil-mod biex iddewweb il-fażi lipida biex tippromwovi estrazzjoni kwantitattiva, it-taħlita tiġi iffiltrata.Il-preservattivi fil-filtrat jiġu stabbiliti bil-fażi HPLC b’lura bl-użu ta’ l-isopropyl 4-hydroxybenzoate bħala l-istandard intern.4. Reaġenti4.1. ĠeneraliIr-reaġenti kollha għandhom ikunu ta’ purità analitika u tajbin għall-HPLC fejn xieraq. L-ilma għandu jkun ilma iddistillat, jew ilma li jkollu purità li tkun għallinqas ugwali.4.2. Ethanol, assolut4.3. 2-Phenoxyethanol4.4. 1-Phenoxypropan-2-ol4.5. Methyl 4-hydroxybenzoate (methylparaben)4.6. Ethyl 4-hydroxybenzoate (ethylparaben)4.7. n-Propyl 4-hydroxybenzoate (propylparaben)4.8. Benzyl 4-hydroxybenzoate (isopropylparaben)4.9. n-Butyl 4-hydroxybenzoate (butylparaben)4.10. Benzyl 4-hydroxybenzoate (benzylparaben)4.11. Tetrahydrofuran4.12. Methanol4.13. Acetonitrile4.14. Soluzzjoni ta’ aċidu sulfuriku, c(H2SO4=2mol/l4.15. Taħlita ta’ ethanol/ilmaĦallat disa’ volumi ta’ ethanol (4.2) u volum wieħed ta’ ilma.4.16. Soluzzjoni standard internaIżen bi preċiżjoni bejn wieħed u ieħor 0,25 g isopropylparaben (4.8), ittrasferixxih għal flixkun volumetriku ta’ 500-ml, dewweb u żid għall-volum bit-taħlita ta’ ethanol/ilma (4.15).4.17. Fażi mobbli: taħlita ta’ tetrahydrofuran/ilma/methanol/acetonitrileĦallat 5 volumi ta’ tetrahydrofuran, 60 volum ta’ ilma, 10 volumi ta’ methanol u 25 volum ta’ acetonitrile.4.18. Soluzzjoni ta’ stokk preservattivIżen sewwa madwar 0,2 g 2-phenoxyethanol, 0,2 g 1-phenoxypropan-2-ol, 0,05 g methylparaben, 0,05 g ethylparaben, 0,05 g propyl paraben, 0.05 butylparaben u 0,25 g benzylparaben fi flixkun volumetriku ta’ 100-ml, dewweb u wassal sal-volum bit-taħlita ta’ ethanol/ilma.Miżmuma fi friġġ is-soluzzjoni tibqa’ stabbli għal ġimgħa.4.19. Soluzzjonijiet ta’ preservattivi standardMis-soluzzjoni ta’ l-istokk (4.18) ittrasferixxi rispettivament 20,00 ml, 10,00 ml, 5,00 ml, 2,00 ml u 1,00 ml fi fliexken volumetriki ta’ 50-ml. F’kull flixkun, żid 10,00 ml soluzzjoni interna standard (4.16) u 1,0 ml soluzzjoni ta’ aċidu sulfuriku (4.14) u wassal sal-volum b’taħlita ta’ ethanol/ilma. Dawn is-soluzzjonijiet għandhom jiġu ippreparati friski.5. ApparatApparat tal-laboratorju normali, u5.1. Banju ta’ l-ilma, li jkun jista’ jżomm temperatura ta’ 60 °C ± 1 °C.5.2. Kromatografija tal-likwidu ta’ rendiment għoli b’detector ta’ l-UV, b’wavelength 280 nm5.3. Kolonna analitika:Stainless steel, 25 cm x 4,6 mm i.d. (jew 12,5 cm x 4,6 mm I’d.) ippakkjat bin-Nucleosil 5C18, jew ekwivalenti (ara 10.1)5.4. tubi tal-ħġieġ 100-ml b’tap bil-kamin5.5. Chips jagħlu, carborundum, ta’ daqs ta’ 2 sa 4 mm, jew ekwivalenti6. Proċedura6.1. Preparazzjoni tal-kampjun6.1.1. Preparazzjoni tal-kampjun mingħajr iż-żjieda ta’ l-istandard internIżen madwar 1,0 g ta’ kampjun f’tubu tal-ħġieġ 100-ml b’tapp bil-kamin. Qattar 1,0 ml soluzzjoni ta’ aċidu sulfuriku (4.14) u 50,0 ml taħlita ta’ ethanol, ilma (4.15) fit-tubi. Żid madwar 1 g chips jagħlu (5.5), għalaq it-tubi u ħawwadhom b’saħħa sakemm tinkiseb kompożizzjoni omoġenja. Ħawwad għallinqas għal minuta. Poġġi t-tubu għal ħames minuti f’banju ilma (5.1) miżmum f’60 °C ± 1 °C biex tkun iffaċilitata l-estrazzjoni tal-preservattivi fil-fażi ta’ l-ethanol.Berred it-tubu mal-ewwel taħt nixxiegħa ta’ ilma kiesaħ u aħżen l-estratt fil-friġġ għal siegħa. Iffiltra l-estratt bl-użu ta’ karta filtru. Ittrasferixxi madwar 2 ml tal-filtrat f’kunjett tal-kampjun ta’ 5-ml. Aħżen l-estratt fil-friġġ u wettaq id-determinazzjoni tal-HPLC fi żmien erbgħa u għoxrin siegħa.6.1.2. Preparazzjoni tal-kampjun li tinkludi l-istandard internIżen sa tliet postijiet deċimali 1,0 g ± 0,1 g ta’ kampjun f’tubu tal-ħġieġ ta’ 100-ml b’tapp bil-kamin.Qattar 1,0 ml soluzzjoni ta’ aċidu sulfuriku u 40,0 ml ta’ taħlita ta’ ethanol/ilma fit-tubu. Żid madwar 1 g chips jagħlu (5.5) u eżattament 10,00 ml soluzzjoni standard interna. Agħlaq it-tubu u ħawwad b’saħħa sakemm tinkiseb sospensjoni omoġenja. Ħawwad għallinqas għal minuta. Poġġi t-tubu għal ħames minuti ġewwa banju ilma miżmum f’60 °C ± 1 °C biex tiffaċilita l-estrazzjoni tal-preservattivi fil-fażi ta’ l-ethanol.Berred mal-ewwel it-tubu taħt nixxiegħa ta’ ilma kiesaħ u aħżen l-estratt fil-friġġ għal siegħa. Iffiltra l-estratt bl-użu ta’ karta filtru.Ittrasferixxi madwar 2 ml tal-filtrat f’kunjett tal-kampjun ta’ 5-ml (soluzzjoni tat-test). Aħżen l-estratt fil-friġġ u wettaq id-determinazzjoni tal-HPLC fi żmien erbgħa u għoxrin siegħa.6.2. Kromatografija tal-likwidu ta’ rendiment għoli (HPLC)6.2.1. Kondizzjonijiet kromatografiċi- Fażi mobbli: taħlita ta’ tetrahydrofuran/ilma/methanol/acetonitrile (4.17)- Rata tat-tnixxija: 1,5 ml/il-minuta- Detection wavelength: 280 nm6.2.2. KalibrazzjoniInjetta 10μ1 ta’ kull waħda mis-soluzzjonijiet tal-preservattivi standard (4.19). Mill-kromatogrammi miksubin ikkalkula l-proporzjon ta’ l-ogħla pożizzjonijiet tas-soluzzjonijiet tal-preservattivi standard għall-ogħla pożizzjoni ta’ l-istandard intern. Ipplottja kurva għal kull preservattiv relatat ma’ dawn il-proporzjonijiet għall-konċentrazzjonijiet tas-soluzzjonijiet standard.6.2.3. DeterminazzjoniInjetta 10 μ1 tas-soluzzjoni tal-kampjun mingħajr standard intern (6.1.1) fil-kromatograff u rrekordja l-kromatogramm.Injetta 10 μ1 ta’ waħda mis-soluzzjonijiet tal-preservattiv standard (4.19) u rrekordja l-kromatogramm. Qabbel il-kromatogrammi miksubin.Jekk, fil-kromatogramm ta’ l-estratt tal-kampjun (6.1.1), ma jkun hemm ebda quċċata li jkollha bejn wieħed u ieħor l-istess ħin ta’ retenzjoni ta’ l-isopropylparaben (standard intern rakkommandat), kompli billi tinjetta 10 μ1 soluzzjoni tal-kampjun ma’ l-istandard intern (6.1.2). Irrekordja l-kromatogramm u kejjel l-ogħla pożizzjonijiet.Jekk tkun osservata pożizzjoni għolja li tinterferixxi fil-kromatogramma tas-soluzzjoni tal-kampjun li jkollha bejn wieħed u ieħor l-istess ħin ta’ retenzjoni, għandu jkun magħżul standard intern ieħor.Jekk wieħed mill-priservattivi li jkun qiegħed jiġi eżaminat ikun nieqes fil-kromatogramma tal-kampjun, dan il-priservattiv jista’ jintuża bħala standard intern alternattiv.Ikkalkula l-proporzjonijiet tal-qċaċet tal-priservattivi investigati ma’ l-ogħla pożizzjoni ta’ l-istandard intern.Aċċerta li għas-soluzzjonijiet standard użati fil-proċedura tal-kalibrar tkun miksuba tweġiba lineari.Aċċerta jekk il-kromatogrammi miksuba għal soluzzjoni standard u s-soluzzjoni tal-kampjun jissodisfawx il-kondizzjonijiet li ġejjin:- l-akbar separazzjoni ta’ l-agħar par mifrud għandha tkun ta’ l-inqas 0,90. (Għad-definizzjoni ta’ l-akbar separazzjoni, ara l-Figura 1).+++++ TIFF +++++Figura 1: L-akbar separazzjoniJekk ma tkunx miksuba s-separazzjoni meħtieġa, jew għan.Għandha tintuża kolonna iktar effiċjenti, jew il-kompożizzjoni tal-fażi mobbli għandha tkun aġġustata sakemm jintlaħaq dak mitlub.- il-fattur assimetriku As ta’ l-ogħla pożizzjonijiet kollha miksubin għandu jkun mifrux bejn 0,9 sa 1,5. (Għad-definizzjoni tal-fattur assimetriku tal-quċċata, ara l-Figura 2). Biex tirrekordja l-kromatogramm għad-determinazzjoni tal-fattur assimetriku huwa ta’ min tintuża chart speed ta’ għallinqas ta’ 2 ċm/il-minuta.+++++ TIFF +++++Figura 2: Peak asymmetry factor- Għandha tinkiseb linja ta’ bażi kostanti7. KalkolazzjoniUża l-kurva ta’ kalibrar (6.2.2) u l-proporzjonijiet ta’ l-ogħla pożizzjonijiet tal-preservattivi investigati għall-ogħla pożizzjoni ta’ l-istandard intern biex tikkalkula l-konċentrazzjoni tal-preservattivi fis-soluzzjoni tal-kampjun. Ikkalkula l-kontenut ta’ 2-phenoxyethanol, 1-phenoxypropan-2-ol, methyl 4-hydroxybenzoate, ethyl 4-hydroxybenzoate, propyl 4-hydroxybenzoate, butyl 4-hydroxybenzoate u benzyl 4-hydroxybenzoate, wi, bħala persentaġġ skond il-piż (% m/m), bl-użu tal-formula:%w=bi200 x aFORMULAbi = il-konċentrazzjoni (ìg/ml) tal-preservattiv i fis-soluzzjoni tat-test kif jinqara mill-kurva ta’ kalibrar; ua = il-piż (g) tal-pożizzjoni tat-test.8. Ripetibilità [1]Ara r-rimarki, 10.5.9. Riproduċibilità [2]Ara r-rimarki, 10.5.10. Rimarki10.1. Fażi stazzjonarjaL-imġieba taż-żamma tas-sustanzi maħlula fid-determinazzjoni ta’ l-HPLC hija dipendenti ħafna fuq it-tip, il-kwalità u l-istorja tal-fażi stazzjonarja. Tistax tintuża kolonna għas-separazzjoni tal-preservattivi li jkunu qegħdin jiġu eżaminati, tista’ tkun konkluża mir-riżultati miksuba għas-soluzzjonijiet standard (ara r-rimarki 6.2.3). Flimkien mal-materjal ta’ l-ippakkjar tal-kolonna proposta, instab li l-Hypersil ODS u z-Zorbax ODS kienu wkoll tajbin.Inkella, il-kompożizzjoni tal-fażi mobbli rakkommandata tista’ tkun imtejba sabiex tinkiseb is-separazzjoni meħtieġa.10.2. Detection wavelengthTest ta’ awsterità fuq il-metodu deskritt wera li bidla żgħira fid-detection wavelength jista’ jkollha effett sinnifikanti fuq ir-riżultati tad-determinazzjoni.Għalhekk, dan il-parametru għandu jiġi ikkontrollat sewwa waqt l-analiżi.10.3. InterferenziTaħt il-kondizzjonijiet deskritti f’dan il-metodu ħafna kompożizzjonijiet oħra, bħal priservattivi u addittivi kosmetiċi huma wkoll elużjonati. Il-ħinijiet ta’ żamma ta’ numru kbir ta’ preservattivi msemmija fl-Anness VI tad-Direttiva tal-Kunsill dwar prodotti kosmetiċi huma elenkati fi: N. de Kruijf, M. A. H. Rijk, A. Prinato-Soetardhi u A. Schouten (1989). Determinazzjoni ta’ priservattivi fi prodotti kosmetiċi II: Identifikazzjoni kromatografika tal-likwidu ta’ rendiment għoli (J. Chromatography 469, 317-398).10.4. Biex tipproġetta l-kolonna analitika tista’ tintuża kolonna gwida xierqa.10.5. Il-metodu ġie investigat fi prova kollaborattiva li fiha ħadu sehem disa’ laboratorji. Ġew analizzati tliet kampjuni. It-tabella segwenti fiha, għal kull wieħed mit-tliet kampjuni, il-mezzi f’% m/m (m), ripetibilitajiet (r), riproduċibilitajiet (R) misjuba għall-analytes li kien fihom:Sample | | 2-Fenoxyethan1ol | 1-Fenoxypropan-2-ol | Methylparaben | Ethylparaben | Propylparaben | Butylparaben | Benzylparaben |Vitamin cream | m | 1,124 | | 0,250 | 0,0628 | 0,031 | 0,0906 | || r | 0,016 | | 0,018 | 0,0035 | 0,0028 | 0,0044 | || R | 0,176 | | 0,030 | 0,0068 | 0,0111 | 0,0034 | |Vanishing cream | m | 1,196 | | 0,266 | 0,076 | | | || r | 0,040 | | 0,003 | 0,002 | | | || R | 0,147 | | 0,022 | 0,004 | | | |Massage cream | m | | 0,806 | | | 0,180 | 0,148 | 0,152 || r | | 0,067 | | | 0,034 | 0,013 | 0,015 || R | | 0,112 | | | 0,078 | 0,012 | 0,016 |[1] ISO 5725[2] ISO 5725--------------------------------------------------


title: It-tmien direttiva tal-kunsill tal-10 ta’ April 1984 bażata fuq l-Artikolu 54(3)(g) tat-Trattat dwar l-approvazzjoni ta’ persuni responsabbli biex iwettqu l-verifiki statutorji ta’ dokumenti dwar kontijiet

text:
Avviż Legali Importanti

|

31984L0253

Official Journal L 126 , 12/05/1984 P. 0020 - 0026 Finnish special edition: Chapter 17 Volume 1 P. 0073  Spanish special edition: Chapter 17 Volume 1 P. 0136  Swedish special edition: Chapter 17 Volume 1 P. 0073  Portuguese special edition Chapter 17 Volume 1 P. 0136

		It-tmien direttiva tal-kunsilltal-10 ta’ April 1984bażata fuq l-Artikolu 54(3)(g) tat-Trattat dwar l-approvazzjoni ta’ persuni responsabbli biex iwettqu l-verifiki statutorji ta’ dokumenti dwar kontijiet(84/253/KEE)IL-KUNSILL TAL-KOMUNITAJIET EWROPEJ,Wara li kunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 54(3)(ġ) tiegħu,Wara li kunsidra l-proposta mill-Kummissjoni [1],Wara li kunsidra l-opinjoni tal-Parlament Ewropew [2],li kunsidra l-opinjoni tal-Kumitat Ekonomiku u Soċjali [3],Billi, skond id-Direttiva 78/660/KEE [4], il-kontijiet annwali ta’ ċerti tipi ta’ kumpanniji għandhom jkunu verifikati minn wieħed jew aktar persuni intitolati li jwettqu verifiki bħal dawn li minnhom il-kumpanniji biss imsemmija fl-Artikolu 11 ta’ dik id-Direttiva jistgħu ikunu eżentati;Billi d-Direttiva msemmija qabel ġiet supplimentata bid-Direttiva 83/349/KEE [5] dwar kontijiet konsolidati;Billi l-kwalifiki ta’ persuni intitolati li jwettqu l-verifiki statutorji ta’ dokumenti dwar kontijiet għandhom ikunu armonizzati; billi għandu ikun zġurat li dawn il-persuni għandhom ikunu indipendenti u ta’ reputazzjoni tajba;Billi l-livell għoli ta’ tagħrif teoretiku meħtieġ għall-verifiki statutorji ta’ dokumenti dwar kontijiet u l-abilità biex ikun applikat dak it-tagħrif fil-prattika għandhom ikunu żgurati permezz ta’ eżami ta’ kompetenza professjonali;Billi l-Istati Membri għandhom ikunu mogħtija l-poter li japprovaw persuni li, filwaqt li ma jissodisfawx il-kondizzjonijiet kollha imposti dwar it-taħriġ teoretiku, madankollu jkunu wettqu attivitajiet professjonali għal żmien twil, u b’ hekk għandhom esperjenza biżżejjed fl-oqsma ta’ finanzi, liġi u kontijiet u jkunu għaddew l-eżami ta’ kompetenza professjonali;Billi l-Istati Membri għandhom ikunu wkoll awtorizzati biex jadottaw dispożizzjonijiet transitorji għall-benefiċċju ta’ persuni professjonisti;.Billi l-Istati Membri jkunu jistgħu japprovaw kemm persuni naturali u kemm ditti ta’ awdituri li jistgħu jkunu persuni ġuridiċi u tipi oħra ta’ kumpanniji, ditti jew soċjetajiet;Billi persuni naturali li jwettqu verifiki statutorji ta’ dokumenti ta’ kontijiet f’isem gruppi ta’ awdituri bħal dawn għandhom jissodisfaw il-kondizzjonijiet ta’ din id-Direttiva;Billi Stat Membru jkun jista’ japprova persuni li kisbu kwalifiki barra dak l-Istat li huma ekwivalenti minn dawk meħtieġa minn din id-Direttiva;Billi Stat Membru li, meta din id-Direttiva tkun adottata, jirrikonoxxi kategoriji ta’ persuni naturali li jissodisfaw il-kondizzjonijiet imposti minn din id-Direttiva, imma li l-livell ta’ eżaminazzjoni u kompetenza professjonali tagħhom hi inqas minn dik ta’ eżami ta’ università ta’ livell finali, għandhom jitħallew ikomplu, taħt ċerti kondizzjonijiet u sakemm jibqa’ jkun hemm kordinazzjoni, jagħtu lil dawn il-persuni approvazzjoni speċjali bl-iskop li jwettqu l-verifiki statutorji ta’ dokumenti dwar kontijiet ta’ kumpanniji u korpi ta’ intrapriżi, ta’ daqs limitat, meta dak l-Istat Membru ma jkunx għamel użu mill-possibiltajiet ta’ eżenzjoni permessi minn Direttivi tal-Komunità dwar il-preparazzjoni ta’ kontijiet konsolidati;Billi din id-Direttiva ma tkoprix la d-dritt ta’ l-istabbiliment u lanqas il-libertà li jingħataw servizzi fir-rigward ta’ persuni responsabbli biex iwettqu l-verifiki statutorji dwar dokumenti ta’ kontijiet;Billi għarfien ta’ l-approvazzjoni mogħtija lil ċittadini ta’ Stati Membri oħra bl-iskop li jwettqu dawn il-verifiki ikun speċifikament regolat minn Direttivi dwar l-adozzjoni u l-insegwiment ta’ attivitajiet fl-oqsma ta’ finanzi, ekonomija u kontijiet, kif ukoll dwar il-libertà ta’ l-għoti ta’ servizzi f’ dawk l-oqsma,ADOTTA DIN ID-DIRETTIVA:TAQSIMA ISkopArtikolu 11. Il-miżuri ta’ kordinazzjoni preskritti f’din id-Direttiva għandhom japplikaw għal-liġijiet, regolamenti u dispożizzjonijiet amministrattivi ta’ l-Istati Membri dwar persuni responsabbli għal:(a) twettiq ta’ verifiki statutorji tal-kontijiet annwali ta’ kumpanniji u ditti u verifika li r-rapporti annwali huma konsistenti ma’ dawk il-kontijiet annwali sa fejn dawn il-verifiki u din il-verifika huma meħtieġa mil-liġi tal-Komunità;(b) twettiq ta’ verifiki statutorji tal-kontijiet konsolidati ta’ korpi ta’ intrapriżi u verifiki li r-rapporti annwali konsolidati huma konsistenti ma’ dawk il-kontijiet konsolidati sa fejn dawn il-verifiki u din il-verifika huma meħtieġa mil-liġi tal-Komunità;2. Il-persuni msemmijin fil-paragrafu 1 jistgħu, skond il-leġiżlazzjoni ta’ kull Stat Membru, jkunu persuni naturali jew ġuridiċi jew tipi oħra ta’ kumpanniji, ditti jew soċjetajiet (gruppi ta’ awdituri kif definit f’din id-Direttiva).TAQSIMA IIRegoli dwar approvazzjoniArtikolu 21. Verifiki statutorji ta’ dokumenti dwar kontijiet imsemmijin f’ l-Artikolu 1(1) għandhom ikunu mwettqa biss minn persuni approvati.L-awtoritajiet ta’ l-Istati Membri jistgħu japprovaw biss:(a) persuni naturali li jissodisfaw ta’ l-anqas il-kondizzjonijiet preskritti fl-Artikoli 3 sa 19;(b) gruppi ta’ awdituri li jissodisfaw ta’ l-anqas il-kondizzjonijiet li ġejjin:(i) il-persuni naturali li jwettqu verifiki statutorji ta’ dokumenti dwar kontijiet imsemmijin fl-Artikolu 1 f’isem gruppi ta’ awdituri għandhom jissodisfaw ta’ l-anqas il-kondizzjonijiet imposti f’L-Artikoli 3 sa 19; l-Istati Membri jistgħu jiddisponu li dawn il-persuni naturali għandhom wkoll ikunu approvati;(ii) għandu ikun hemm maġġoranza tad-drittijiet għal-vot minn persuni naturali jew gruppi ta’ awdituri li jissodisfaw ta’ l-anqas il-kondizzjonijiet imposti f’L-Artikoli 3 sa 19 bl-eċċezzjoni ta’ l-Artikolu 11(1)(b); l-Istati Membri jistgħu jiddisponu li dawn il-persuni naturali jew gruppi ta’ awdituri għandhom wkoll ikunu approvati. Madankollu, dawk l-Istati Membri li ma jimponux din il-maġġoranza fiż-żmien ta’ l-adozzjoni ta’ din id-Direttiva m’ għandhomx għalfejn jimponuha basta l-ishma kollha fi grupp ta’ awdituri huma reġistrati u jistgħu ikunu trasferiti biss bil-ftehim tal-grupp ta’ l-awdituri u/jew, meta l-Istat Membru hekk jiddisponi, bl-approvazzjoni ta’ l-awtorità kompetenti.(iii) maġġoranza tal-membri tal-korp amministrattiv jew tmexxija ta’ ditta ta’ awdituri għandhom ikunu persuni naturali jew ditta ta’ awdituri li jissodisfaw ta’ l-anqas il-kondizzjonijiet imposti fl-Artikoli 3 sa 19; l-Istati Membri jistgħu jiddisponu li dawn il-persuni naturali jew ditti ta’ awdituri għandhom ikunu wkoll approvati. Meta dan il-korp m’għandux aktar minn żewġ membri, wieħed minn dawk il-membri għandu jissodisfa ta’ l-anqas dawk il-kondizzjonijiet.Bla ħsara għall-Artikolu 14(2), l-approvazzjoni ta’ ditta ta’ awdituri għandha tkun irtirata meta xi kondizzjoni imposta f’ (b) ma tkunx imħarsa aktar. L-Istati Membri jistgħu, madankollu, jiddisponu għal perjodu ta’ grazzja ta’ mhux aktar minn sentejn bl-iskop li ikunu mħarsa l-ħtiġijiet imposti f’ (b) (ii) u (iii).2. Għall-iskopijiet ta’ din id-Direttiva, l-awtoritajiet ta’ l-Istati Membri jistgħu jkunu assoċjazzjonijiet professjonali dejjem jekk huma awtorizzati mil-liġi nazzjonali biex jagħtu approvazzjoni kif imfissra f’din id-Direttiva.Artikolu 3L-awtoritajiet ta’ Stat Membru għandhom jagħtu approvazzjoni biss lil persuni ta’ reputazzjoni tajba li mhux qed iwettqu xi attività li mhux kompatibbli, skond il-liġi ta’ dak l-Istat Membru, mal-verifika statutorja tad-dokumenti msemmijin fl-Artikolu 1(1).Artikolu 4Persuna naturali tista’ tkun approvata biex twettaq verifiki statutorji tad-dokumenti msemmijin fl-Artikolu 1(1) biss wara li tkun kisbet livell ta’ dħul f’ università, imbagħad spiċċat kors ta’ struzzjoni teoretika, għamlet taħriġ prattiku u għaddiet eżami ta’ kompetenza professjonali ta’ livell universitarju finali organizzat jew rikonoxxut mill-Istat.Artikolu 5L-eżami ta’ kompetenza professjonali msemmija fl-Artikolu 4 għandha tiggarantixxi l-livell neċessarju ta’ tagħrif teoretiku ta’ suġġetti rilevanti għall-verifika statutorja tad-dokumenti msemmija fl-Artikolu 1(1) u l-ħila li tapplika dak it-tagħrif fil-prattika.Parti ta’ l-anqas minn dik l-eżami għandha tkun bil-miktub.Artikolu 6It-test tat-tagħrif teoretiku inkluż fl-eżami għandu ikopri s-suġġetti li ġejjin b’mod partikolari:(a) - verifika,- analiżi u eżami kritiku ta’ kontijiet annwali,- kontijiet ġenerali,- kontijiet konsolidati,- kontijiet ta’ spejjeż u tmexxija,- verifika interna,- standards li għandhom x’ jaqsmu mal-preparazzjoni ta’ kontijiet annwali u konsolidati u mal-metodi ta’ valutazzjoni ta’ affarijiet li għandhom x’ jaqsmu mal-karta tal-bilanċ u ta’ kif jinħadmu l-qliegħ u t-telf.- standards legali u professjonali li għandhom x’jaqsmu mal-verifika statutorja ta’ dokumenti dwar kontijiet u ma’ dawk li jwettqu dik il-verifika;(b) sa fejn għandhom x’jaqsmu mal-verifiki:- il-liġi dwar il-kumpanniji,- il-liġi dwar fallimenti u proċeduri simili,- il-liġi dwar it-taxxa,- il-liġi ċivili u kummerċjali,- il-liġi dwar is-sigurtà soċjali u l-liġi dwar l-impiegi,- is-sistemi ta’ informazzjoni u kompjuter,- il-kummerċ, l-ekonomija ġenerali u finanzjarja,- il-matematika u l-istatistika,- il-prinċipji bażiċi ta’ tmexxija finanzjarja ta’ intrapriżi.Artikolu 71. B’deroga mill-Artikoli 5 u 6, Stat Membru jista’ jiddisponi li persuna li għaddiet eżami ta’ università jew ekwivalenti jew għandha grad mill-università jew kwalifika ekwivalenti f’wieħed jew aktar mis-suġġetti msemmijin fl-Artikolu 6 tista’ tiġi eżentata mit-test tat-tagħrif teoretiku fis-suġġetti koperti minn dak l-eżami jew grad.2. B’deroga mill-Artikolu 5, Stat Membru jista’ jiddisponi li minn għandu grad universitarju jew kwalifika ekwivalenti f’wieħed jew aktar mis-suġġetti msemmijin fl-Artikolu 6 jista’ jkun eżentat mit-test dwar il-ħila li japplika fil-prattika it-tagħrif teoretiku tiegħu ta’ dawk is-suġġetti meta jkun ħa taħriġ prattiku fihom affermat minn eżami jew diploma magħrufa mill-Istat.Artikolu 81. Sabiex tkun żgurata l-ħila li wieħed japplika t-tagħrif teoretiku fil-prattika, li test dwaru hu inkluż fl-eżami, dak li qed jitħarreġ għandu jagħmel mill-inqas tlett snin ta’ taħriġ prattiku ta’ fost oħrajn il-verifika tal-kontijiet annwali, tal-kontijiet konsolidati jew ta’ dikjarazzjonijiet finanzjarji bħal dawn. Ta’ lanqas żewġ terzi ta’ dak it-taħriġ prattiku għandhom ikunu saru taħt persuna approvata skond il-liġi ta’ l-Istat Membru skond din id-Direttiva; l-Istat Membru għandu, madankollu, jippermetti li taħriġ prattiku jkun imwettaq taħt persuna approvata mil-liġi ta’ Stat Membru ieħor skond din id-Direttiva.2. L-Istati Membri għandhom jiżguraw li t-taħriġ ikun imwettaq taħt persuni li jagħtu garanziji adegwati dwar taħriġ.Artikolu 9L-Istati Membri jistgħu jappruvaw persuni biex iwettqu verifiki statutorji ta’ dokumenti dwar kontijiet imsemmijin fl-Artikolu 1(1) anke jekk ma jissodisfawx il-kondizzjonijiet imposti fl-Artikolu 4, jekk jistgħu juru jew:(a) li huma,għal 15-il sena, kienu involuti f’attivitajiet professjonali li permettewlhom jakkwistaw esperjenza biżżejjed fl-oqsma tal-finanzi, liġi u kontijiet u għaddew mill-eżami ta’ kompetenza professjonali msemmi fl-Artikolu 4, jew(b) li għal seba’ snin, kienu involuti f’attivitajiet professjonali f’dawk l-oqsma u,barra minn hekk, ħadu t-taħriġ prattiku msemmi fl-Artikolu 8 u għaddew mill-eżami ta’ kompetenza professjonali msemmija fl-Artikolu 4.Artikolu 101. L-Istati Membri jistgħu jnaqqsu perjodi ta’ istruzzjoni teoretika fl-oqsma msemmijin fl-Artikolu 6 mis-snin ta’ attività professjonali msemmijin fl-Artikolu 9, dejjem jekk dik l-istruzzjoni hi affermata minn eżami magħrufa minn dak l-Istat. Dik l-istruzzjoni ma għandhiex tkun ta’ inqas minn sena, u lanqas ma tista’ tnaqqas il-perjodu ta’ attività professjonali b’aktar minn erba’ snin.2. Il-perjodu ta’ attività professjonali kif ukoll it-taħriġ prattiku ma’ għandhomx ikunu iqsar mill-programm ta’ istruzzjoni teoretika u t-taħriġ prattiku meħtieġa mill-Artikolu 4.Artikolu 111. L-awtoritajiet ta’ Stat Membru jistgħu japprovaw persuni li kisbu l-kwalifiki kollha tagħhom, jew parti minnhom, fi Stat ieħor dejjem jekk jissodisfaw iż-żewġ kondizzjonijiet li ġejjin:(a) l-awtoritajiet kompetenti għandhom jikkunsidraw il-kwalifiki tagħhom bħala ekwivalenti għal dawk meħtieġa taħt il-liġi ta’ dak l-Istat Membru skond id-Direttiva; u(b) għandhom jkunu taw prova tat-tagħrif legali meħtieġ f’dak l-Istat Membru għall-iskopijiet tal-verifika statutorja ta’ dokumenti dwar kontijiet imsemmijin f’L-Artikoli 1(1). L-awtoritajiet ta’ dak l-Istat Membru m’għandhomx, madankollu, jeħtieġu din il-prova meta jikkunsidraw it-tagħrif legali miksub fi Stat ieħor suffiċjenti.2. L-Artikolu 3 għandu japplika.Artikolu 121. Stat Membru jista’ jikkunsidra li jkunu approvati, skond din id-Direttiva, dawk il-persuni professjonisti li kienu approvati minn atti individwali ta’ l-awtoritajiet kompetenti ta’ dak l-Istat Membru qabel l-applikazzjoni tad-dispożizzjonijiet imsemmijin fl-Artikolu 30(2).2. Id-dħul ta’ persuna naturali f’assoċjazzjoni professjonali magħrufa mill-Istat fejn, skond il-liġi ta’ dak l-Istat, dak id-dħul jagħti lill-membri ta’ dik l-assoċjazzjoni id-dritt li jwettqu verifiki statutorji ta’ dokumenti dwar kontijiet imsemmijin fl-Artikolu 1(1), jistgħu jkunu meqjusa bħala approvazzjoni ta’ att individwali għall-iskopijiet tal-paragrafu 1 ta’ dan l-Artikolu.Artikolu 13Sa l-applikazzjoni tad-dispożizzjonijiet imsemmijin fl-Artikolu30 (2), Stat Membru jista’ jikkunsidra approvati, skond din id-Direttiva, dawk il-persuni professjonisti li ma ġewx approvati minn atti individwali ta’ l-awtoritajiet kompetenti iżda li minkejja dan għandhom l-istess kwalifiki f’dak l-Istat Membru bħala persuni approvati minn atti individwali li fid-data ta’ l-approvazzjoni qed iwettqu verifiki statutorji ta’ dokumenti dwar kontijiet imsemmijin fl-Artikolu 1(1) f’ isem dawk il-persuni approvati.Artikolu 141. Stat Membru jista’ jikkunsidra li jkunu approvati, skond din id-Direttiva, dawk id-ditti ta’ awdituri li kienu approvati minn atti individwali ta’ l-awtoritajiet kompetenti ta’ dak l-Istat Membru qabel l-applikazzjoni tad-dispożizzjonijiet imsemmijin f’ l-Artikolu 30(2).2. Il-kondizzjonijiet imposti fl-Artikolu 2(1)(b) (ii) u (iii) għandhom jkunu mħarsa mhux aktar tard mill-aħħar ta’ perjodu li ma jistax ikun stabbilit għal aktar minn ħames snin mid-data ta’ l-applikazzjoni tad-dispożizzjonijiet imsemmijin fl-Artikolu 30(2).3. Dawk il-persuni naturali li, sa l-applikazzjoni tad-dispożizzjonijiet imsemmijin fl-Artikolu 30(2), wettqu verifiki statutorji ta’ dokumenti dwar kontijiet imsemmijin fl-Artikolu 1(1) fl-isem ta’ ditta ta’ awdituri jistgħu, wara dik id-data, jkunu awtorizzati li jkomplu jagħmlu hekk anke jekk ma jissodisfawx il-kondizzjonijiet kollha imposti minn din id-Direttiva.Artikolu 15Sa sena wara l-applikazzjoni tad-dispożizzjonijiet imsemmijin fl-Artikolu30 (2), dawk il-persuni professjonisti li ma ġewx approvati minn atti individwali ta’ l-awtoritajiet kompetenti imma li minkejja dan huma kwalifikati fi Stat Membru biex iwettqu verifiki statutorji tad-dokumenti msemmijin fl-Artikolu 1(1) u fil-fatt wettqu dawk l-attivitajiet sa dik id-data jistgħu ikunu approvati minn dak l-Istat Membru skond din id-Direttiva.Artikolu 16Sa sena wara l-applikazzjoni tad-dispożizzjonijiet imsemmijin fl-Artikolu 30(2), Stati Membri jistgħu japplikaw miżuri transitorji fir-rigward ta’ persuni professjonisti li, wara dik id-data, jżommu d-dritt li jivverifikaw id-dokumenti annwali dwar kontijiet ta’ ċerti tipi ta’ kumpanniji jew ditti mhux suġġetti għal verifika statutorja imma li ma jkunux aktar jistgħu jwettqu dawk il-verifiki ma’ l-introduzzjoni ta’ verifiki ġodda tal-kontijiet sakemm ma joħorġux miżuri speċjali għall-benefiċċju tagħhom.Artikolu 17L-Artikolu 3 għandu japplika għall-Artikoli 15 u 16.Artikolu 181. Sa sitt snin wara l-applikazzjoni tad-dispożizzjonijiet imsemmijin fl-Artikolu 30(2), l-Istati Membri jistgħu japplikaw miżuri transitorji fir-rigward ta’ persuni li diġà qed jieħdu taħriġ professjonali jew prattiku meta dawk id-dispożizzjonijiet huma applikati li, meta jtemmu t-taħriġ tagħhom, ma jissodisfawx il-kondizzjonijiet imposti minn din id-Direttiva u li għalhekk ma jkunux jistgħu jwettqu verifiki statutorji tad-dokumenti msemmijin fl-Artikolu 1(1) li għalihom ġew imħarrġa.2. L-Artikolu 3 għandu japplika.Artikolu 19L-ebda wieħed mill-persuni professjonisti msemmijin f’ l-Artikoli 15 u 16 jew minn dawk il-persuni msemmijin fl-Artikolu 18 ma jistgħu ikunu approvati b’deroga mill-Artikolu 4 sakemm l-awtoritajiet kompetenti ma jikkunsidrawx li huma tajbin biex iwettqu verifiki statutorji tad-dokumenti msemmijin fl-Artikolu 1(1) u li għandhom kwalifiki ekwivalenti għal dawk ta’ persuni approvati skond l-Artikolu 4.Artikolu 20Stat Membru li ma jagħmilx użu mill-possibiltà prevista fl-Artikolu 51(2) tad-Direttiva 78/660/KEE u li fih, fil-ħin meta kienet adottata din id-Direttiva, ħafna kategoriji ta’ persuni naturali jistgħu, skond leġiżlazzjoni nazzjonali, jwettqu verifiki statutorji tad-dokumenti msemmijin fl-Artikolu 1(1)(a) ta’ din id-Direttiva, jistgħu, sa fejn ikun hemm kordinazzjoni sussegwenti tal-verifiki statutorji ta’ dokumenti dwar kontijiet, japprovaw speċjalment, bl-iskop li jkunu mwettqa verifiki statutorji tad-dokumenti msemmijin fl-Artikolu 1(a) fil-każ ta’ kumpannija li ma teċċedix il-limitu ta’ tnejn mit-tliet kriterji stabbiliti fl-Artikolu 27 tad-Direttiva 78/660/KEE, persuni naturali li jaġixxu f’isimhom, li:(a) jissodisfaw il-kondizzjonijiet imposti fl-Artikoli 3 sa 19 ta’ din id-Direttiva ħlief jekk il-livell ta’ l-eżami tal-kompetenza professjonali jista’ jkun aktar baxx minn dak meħtieġ fl-Artikolu 4 ta’ din id-Direttiva; u(b) diġà wettqu l-verifika statutorja tal-kumpannija in-kwistjoni qabel ma eċċediet il-limiti ta’ tnejn mit-tliet kriterji stabbiliti fl-Artikolu 11 tad-Direttiva 78/660/KEE.Madankollu, jekk kumpannija tifforma parti minn korp ta’ intrapriżi li għandhom jiġu konsolidati li jeċċedu l-limiti ta’ tnejn mit-tliet kriterji stabbiliti fl-Artikolu 27 tad-Direttiva 78/660/KEE, dawn il-persuni ma jistgħux iwettqu l-verifika statutorja tad-dokumenti msemmijin fl-Artikolu 1(1)(a) ta’ din id-Direttiva fil-każ ta’ dik il-kumpannija.Artikolu 21Stat Membru li ma jagħmilx użu mill-possibiltà prevista fl-Artikolu 6(1) tad-Direttiva 83/349/KEE u li fih, fil-ħin meta tkun adottata din id-Direttiva, ħafna kategoriji ta’ persuni naturali jistgħu, skond leġiżlazzjoni nazzjonali, jwettqu verifiki statutorji tad-dokumenti msemmijin fl-Artikolu 1(1)(b) ta’ din id-Direttiva, jistgħu, sa fejn ikun hemm kordinazzjoni sussegwenti tal-verifiki statutorji ta’ dokumenti dwar kontijiet, japprovaw speċjalment, bl-iskop li jkunu mwettqa verifiki statutorji tad-dokumenti msemmijin fl-Artikolu 1(1)(b), persuna approvata skond l-Artikolu 20 ta’ din id-Direttiva jekk fid-data tal-karta tal-bilanċ ta’ l-intrapriża omm, il-korp ta’ intrapriżi li għandhom ikunu konsolidati ma jeċċedix, fuq il-bażi ta’ l-aħħar kontijiet annwali ta’ dawk l-intrapriżi, l-limiti ta’ tnejn mit-tliet kriterji stabbiliti fl-Artikolu 27 tad-Direttiva 78/660/KEE, dejjem jekk għandu l-poter iwettaq il-verifika statutorja tad-dokumenti msemmijin fl-Artikolu 1(1)(a) ta’ din id-Direttiva, ta’ l-intrapriżi kollha inklużi fil-konsolidazzjoni.Artikolu 22Stat Membru li jagħmel użu mill-Artikolu 20 jista’ jippermetti t-taħriġ prattiku tal-persuni konċernati msemmijin fl-Artikolu 8 li jitkompla taħt persuna li ġiet approvata skond il-liġi ta’ dak l-Istat Membru biex iwettaq il-verifiki statutorji msemmijin fl-Artikolu 20.TAQSIMA IIIIntegrità professjonali u indipendenzaArtikolu 23Stati Membri għandhom jippreskrivu li persuni approvati biex iwettqu l-verifiki statutorji tad-dokumenti msemmijin fl-Artikolu 1(1) għandhom iwettqu dawn il-verifiki b’integrità professjonali.Artikolu 24Stati Membri għandhom jippreskrivu li dawn il-persuni m’għandhomx iwettqu verifiki statutorji li kienu jinħtieġu jekk dawn il-persuni ma jkunux indipendenti skond il-liġi ta’ l-Istat Membru li jeħtieġ il-verifika.Artikolu 25L-Artikoli 23 u 24 għandhom japplikaw ukoll għal persuni naturali li jissodisfaw il-kondizzjonijiet imposti fl-Artikoli 3 sa 19 u li jwettqu verifiki statutorji tad-dokumenti msemmijin fl-Artikolu 1(1) f’ isem ditta ta’ awdituri.Artikolu 26L-Istati Membri għandhom jiżguraw li persuni approvati jkunu suġġetti għal sanzjonijiet xierqa meta ma jwettqux il-verifiki skond l-Artikoli 23, 24 u 25.Artikolu 27L-Istati Membri għandhom jiżguraw ta’ l-anqas li l-membri u l-azzjonisti ta’ ditti approvati ta’ awdituri u l-membri tal-korpi amministrattivi, ta’ tmexxija u ta’ sorveljanza ta’ dawn id-ditti li personalment ma jissodisfawx il-kondizzjonijiet preskritti fl-Artikoli 3 sa 19 fi Stat Membru partikolari ma jindaħlux fl-esekuzzjoni ta’ verifiki tal-kontijiet f’xi mod li jipperikola l-indipendenza tal-persuni naturali li jivverifikaw id-dokumenti msemmijin fl-Artikolu 1(1) f’ isem dawk id-ditti ta’ awdituri.TAQSIMA IVPubbliċitàArtikolu 281. Stati Membri għandhom jiżguraw li l-ismijiet u l-indirizzi kollha tal-persuni naturali u tad-ditti ta’ awdituri approvati minnhom li jwettqu verifiki statutorji tad-dokumenti msemmijin fl-Artikolu 1(1) ikunu magħmula disponibbli għall-pubbliku.2. Barra minn hekk, dawn li ġejjin għandhom ikunu disponibbli għall-pubbliku fir-rigward ta’ kull ditta approvata ta’ awdituri:(a) l-ismijiet u l-indirizzi tal-persuni naturali msemmijin fl-Artikolu 2(1)(b) (i); u(b) l-ismijiet u l-indirizzi tal-membri jew azzjonisti tad-ditta ta’ awdituri;(ċ) l-ismijiet u l-indirizzi tal-membri tal-korp amministrattiv jew ta’ tmexxija tad-ditta ta’ awdituri.3. Meta persuna naturali titħalla twettaq verifiki statutorji tad-dokumenti msemmijin fl-Artikolu 1(1) fil-każ ta’ kumpannija skond il-kondizzjonijiet imsemmijin fl-Artikoli 20, 21 u 22, il-paragrafu 1 ta’ dan l-Artikolu għandu japplika. Il-kategorija ta’ kumpanniji jew ditti jew il-korpi ta’ intrapriżi li għalihom titħalla ssir verifika bħal din għandha, madankollu, tkun indikata.TAQSIMA VDispożizzjonijiet finaliArtikolu 29Il-Kumitat ta’ Kuntatt stabbilit bl-Artikolu 52 tad-Direttiva 78/660/KEE għandu wkoll:(a) jiffaċilita, bla ħsara għall-Artikoli 169 u 170 tat-Trattat, l-applikazzjoni armonizzata ta’ din id-Direttiva permezz ta’ laqgħat regolari li jittrattaw b’mod partikolari, il-problemi prattiċi li jqumu in-konnessjoni ma’ l-applikazzjoni tagħha;(b) jagħti parir lill-Kummissjoni, jekk meħtieġ, dwar żidiet jew emendi għal din id-Direttiva.Artikolu 301. L-Istati Membri għandhom idaħħlu fis-seħħ qabel l-1 ta’ Jannar 1988 il-liġijiet, ir-regolamenti u d-dispożizzjonijiet amministrattivi neċessarji għalihom biex iħarsu din id-Direttiva. Huma għandhom minnufih jinfurmaw lill-Kummisjoni b’dan.2. L-Istati Membri jistgħu jiddisponu li d-dispożizzjonijiet imsemmijin fil-paragrafu 1 m’għandhomx japplikaw sa l-1 ta’ Jannar 1990.3. L-Istati Membri għandhom jiżguraw li jikkomunikaw lill-Kummissjoni t-test tad-dispożizzjonijiet prinċipali ta’ liġi nazzjonali li huma jadottaw fil-qasam kopert minn din id-Direttiva.4. L-Istati Membri għandhom jiżguraw ukoll li jikkomunikaw, lill-Kummissjoni, listi ta’ l-eżamijiet organizzati jew rikonoxxuti skond l-Artikolu 4.Artikolu 31Din id-Direttiva hi indirizzata lill-Istati Membri.Magħmula fi Brussell, fl-10 ta’ April 1984.Għall-KunsillIl-PresidentC. Cheysson[1] ĠU C 112, tat-13.5.1978, p. 6; ĠU C 317, tat-18.12.1975, p. 6.[2] ĠU C 140, tal-5.6.1979, p. 154.[3] ĠU C 171, tad-9.7.1979, p. 30.[4] ĠU L 222, ta’ l-14.8.1978, p. 11[5] ĠU L 193, tat-18.7.1983, p. 1--------------------------------------------------